open-index/open-wikipedia-markdown huggingface dataset:
রামকানাই দাশ

**পণ্ডিত রামকানাই দাশ** বাংলাদেশের একজন প্রখ্যাত লোকসংগীতশিল্পী ও সংগ্রাহক। তিনি ১৯৩৫ সালে সিলেটের সুনামগঞ্জ জেলার শাল্লা উপজেলায় জন্মগ্রহণ করেন। কাজের স্বীকৃতি হিসেবে ২০১৪ সালে তিনি একুশে পদক লাভ করেন। ১৯৬৭ সাল থেকে সিলেট বেতারে নিয়মিত সংগীত শিল্পী হিসেবে গান পরিবেশন করতেন।

## অ্যালবাম সমূহ
* বন্ধুর বাঁশি বাজে (২০০৪)
* সুরধ্বনির কিনারায় (২০০৫)
* রাগাঞ্জলি (২০০৬)
* অসময়ে ধরলাম পাড়ি (২০০৬)
* পাগলা মাঝি (২০১০)

## পুরস্কার
* ১৯৯৭ - সালে ওস্তাদ মোজাম্মেল হোসেন পদক
* ২০০৭ - সালে ওস্তাদ মোশাররফ হোসেন পদক
* ২০১১ - সালে ‘সিটিসেল-চ্যানেল আই মিউজিক অ্যাওয়ার্ডস’ 
* ২০১২ - বাংলা একাডেমী ফেলোশিপ লাভ
* ২০০০ - সালে দেশের শ্রেষ্ঠ সঙ্গীত গুণী হিসেবে বাংলাদেশ জাতীয় রবীন্দ্রসঙ্গীত সম্মিলন পরিষদ থেকে রবীন্দ্র পদক।
* ২০১৪ - একুশে পদক

## তথ্যচিত্র
২০১১ সালে নির্মাতা ‘নিরঞ্জন দে’ ওস্তাদ রামকানাই দাশের জীবন ও কর্ম নিয়ে 'সুরের পথিক' নামে একটি তথ্যচিত্র নির্মাণ করেন এবং এটি লেজার ভিশন থেকে প্রকাশিত হয়। তথ্যচিত্রটিতে কবি, ঘাটু, উড়ি, গাজী, ত্রিনাথ, বাউল, টপ্পাসহ লোক আঙ্গিকের বিভিন্ন ধারার গান ও তার শিল্পী জীবনের নানা ঘটনা তুলে ধরা হয়। এতে সঙ্গীতজ্ঞ প্রয়াত ওয়াহিদুল হক, ড. সন্জীদা খাতুন, ড. করম্নণাময় গোস্বামী, সঙ্গীতশিল্পী সুবীর নন্দী, চন্দনা মজুমদারসহ অনেকের বক্তব্য এবং উচ্চাঙ্গ সঙ্গীতের কিছু কিছু অংশ স্থান পায়। 

## মৃত্যু
২০১৪ সালের ২৬শে আগস্ট সিলেটের বাড়িতে অসুস্থ হয়ে পড়লে তাকে স্থানীয় একটি হাসপাতালে ভর্তি করা হয়। সেখানেই তার মস্তিষ্কে রক্তক্ষরণের বিষয়টি ধরা পড়ে। পরদিন তাকে ঢাকায় নিয়ে আসা হয়। মস্তিষ্কে রক্তক্ষরণ বেড়ে গেলে ৩০ আগস্ট মেট্রোপলিটন হাসপাতালে জরুরি ভিত্তিতে তার মস্তিষ্কে অস্ত্রোপচার করা হয়। মস্তিষ্কে অস্ত্রোপচারের পর নিউমোনিয়ায় আক্রান্ত হলে তার অবস্থার অবনতি হয়। ৫ সেপ্টেম্বর শুক্রবার রাত সোয়া ১১টায় নিউরো সার্জারি বিভাগের আইসিইউতে মারা যান তিনি।

## তথ্যসূত্র

বিষয়শ্রেণী:১৯৩৫-এ জন্ম
বিষয়শ্রেণী:২০১৪-এ মৃত্যু
বিষয়শ্রেণী:বাংলাদেশী সুরকার
বিষয়শ্রেণী:শিল্পকলায় একুশে পদক বিজয়ী
বিষয়শ্রেণী:বাঙালি হিন্দু
বিষয়শ্রেণী:সুনামগঞ্জ জেলার ব্যক্তি
বিষয়শ্রেণী:বাংলাদেশী হিন্দু
বিষয়শ্রেণী:বাংলা একাডেমির সম্মানিত ফেলো
বিষয়শ্রেণী:বাংলা ভাষার সঙ্গীতশিল্পী
বিষয়শ্রেণী:বাঙালি সঙ্গীতজ্ঞ
বিষয়শ্রেণী:একুশে পদক বিজয়ী
বিষয়শ্রেণী:২০শ শতাব্দীর বাংলাদেশী গায়ক
বিষয়শ্রেণী:মেরিল-প্রথম আলো আজীবন সম্মাননা পুরস্কার বিজয়ী
হারারে স্পোর্টস ক্লাব

**হারারে স্পোর্টস ক্লাব** () জিম্বাবুয়েের হারারে এলাকায় অবস্থিত একটি ক্রিকেট খেলার মাঠ। সূচনালগ্ন থেকেই এটি রোডেশিয়া ও জিম্বাবুয়েের প্রধান ক্রিকেট মাঠের মর্যাদা পেয়ে আসছে। সচরাচর মাঠটি সলসবারি স্পোর্টস ক্লাব নামে পরিচিত। অক্টোবর, ১৯৯২ সালে টেস্ট মাঠের পরিচিতি পায়। জিম্বাবুয়ের উদ্বোধনী টেস্টে প্রতিপক্ষ ভারতীয় দল এ মাঠে নেমেছিল। কিছুদিন পরই এ মাঠে প্রথমবারের মতো একদিনের আন্তর্জাতিক ক্রিকেট খেলা অনুষ্ঠিত হয়। এছাড়াও, জিম্বাবুয়ে প্রথমবারের মতো টেস্টে বিজয় লাভ করেছিল।

## বিবরণ
স্টেডিয়ামের চতুর্দিকে জাকারান্দা গাছের আচ্ছাদন রয়েছে। ভিতরে রয়েছে সুন্দর প্যাভিলিয়ন। হারারে স্টেডিয়ামটি নগরের কেন্দ্রস্থলে অবস্থিত। এর একপাশে রয়েছে প্রেসিডেন্সিয়াল প্যালেস ও অন্য পার্শ্বে রয়্যাল হারারে গলফ ক্লাব। অক্টোবর, ১৯৯২ থেকে টেস্ট ক্রিকেট খেলা উদ্বোধনের পর টেস্ট ও একদিনের আন্তর্জাতিক ক্রিকেট খেলার জন্য দেশের প্রধান মাঠের মর্যাদা পেয়ে আসছে। মাঠে দর্শক ধারণ সংখ্যা দশ হাজার হলেও প্রয়োজনে অস্থায়ীভাবে আসন সংখ্যা বাড়ানো যায়। ১৯৫৬ সালে এ মাঠে সর্বোচ্চ ছাব্বিশ হাজার দর্শক এসেছিলেন রোডেশিয়া বনাম এমসিসির মধ্যকার খেলা দেখতে।

এ মাঠটি স্থানীয় ম্যাশোনাল্যান্ড ঈগলস ক্লাবটি ব্যবহার করে থাকে। এছাড়াও, হারারে স্পোর্টস ক্লাব দেশের ক্রিকেট বোর্ড জিম্বাবুয়ে ক্রিকেট ইউনিয়ন কর্তৃক ব্যবহৃত হয়।

## পরিকল্পনা
অক্টোবর, ২০১০ সালে জিম্বাবুয়ে ক্রিকেট ঘোষণা করে যে, নভেম্বরে অনুষ্ঠিতব্য ঘরোয়া টুয়েন্টি২০ প্রতিযোগিতা আয়োজনের লক্ষ্যে হারারে স্পোর্ট ক্লাব এবং মুতারে স্পোর্টস ক্লাবের উন্নয়ন করা হবে। এরফলে আসন সংখ্যা বৃদ্ধি, দর্শকদের সুযোগ-সুবিধা, প্রশিক্ষণের সুযোগ এবং মাঠের সুবিধা বৃদ্ধিসহ দিন/রাত ক্রিকেট আয়োজনের লক্ষ্যে ফ্লাডলাইটের ব্যবস্থা করা হবে। এরফলে টেস্ট ক্রিকেটে জিম্বাবুয়ের পুনরায় অংশগ্রহণে ব্যাপক সুবিধা প্রদান করবে।

## তথ্যসূত্র

## পাদটীকা
* Heatley, Michael (2009). World Cricket Grounds: A Panoramic Vision. Compendium. .

## আরও পড়ুন
* ২০০৩ ক্রিকেট বিশ্বকাপ
* জিম্বাবুয়ে জাতীয় ক্রিকেট দল
* ২০১৩ বাংলাদেশ ক্রিকেট দলের জিম্বাবুয়ে সফর

## বহিঃসংযোগ
* Profile by Cricinfo

বিষয়শ্রেণী:জিম্বাবুয়ের ক্রিকেট মাঠ
বিষয়শ্রেণী:২০০৩ ক্রিকেট বিশ্বকাপ
বিষয়শ্রেণী:জিম্বাবুয়ের টেস্ট ক্রিকেট মাঠ
বিষয়শ্রেণী:হারারের ক্রীড়া
বিষয়শ্রেণী:হারারের ভবন ও স্থাপনা
বিষয়শ্রেণী:২০০৩ ক্রিকেট বিশ্বকাপের স্টেডিয়াম
দশরথ রঙ্গশালা

**দশরথ রঙ্গশালা স্টেডিয়াম** নেপালের কাঠমান্ডুর ত্রিপুরেশ্বরের একটি বহুমুখী স্টেডিয়াম। এটি নেপালের সবচেয়ে বড় স্টেডিয়াম। বর্তমানে এটি ফুটবল ম্যাচ ও সাংস্কৃতিক ও বিনোদন কর্মসূচীতে বেশি ব্যবহৃত হয়। স্টেডিয়াম ধারণ ক্ষমতা ২৫,০০০ এবং আসন সংখ্যা ৫,০০০। স্টেডিয়ামটি ১৯৫৬ সালে নির্মিত হয়। নেপালের জাতীয় ও আন্তর্জাতিক প্রতিযোগিতায় অধিকাংশই এই স্টেডিয়ামে অনুষ্ঠিত হয়। নেপালের জাতীয় ফুটবল লিগ প্রতি বছর এই স্টেডিয়ামে হয়। দশরথ চাদ, ​​নেপালের শহীদের নামে স্টেডিয়ামটির নামকরণ করা হয়।

## বহিঃসংযোগ
* FootballFans.eu: ''দশরথ রঙ্গশালা''
* Fussballtempel.net: ''নেপালে স্টেডিয়াম'' (Bilder)
* Soccerway: ''দশরথ রঙ্গশালা''
* Stadionwelt: ''দশরথ রঙ্গশালা স্টেডিয়াম, Nationalmannschaft Nepal''
* Stadium Database: ''দশরথ রঙ্গশালা স্টেডিয়াম''
* Wildstat: ''নেপাল, কাঠমান্ডু, দশরথ রঙ্গশালা স্টেডিয়াম''
* World Stadiums: ''দশরথ রঙ্গশালা স্টেডিয়াম''
* Worldstadia: ''দশরথ স্টেডিয়াম, ''

বিষয়শ্রেণী:নেপালের স্টেডিয়াম
বিষয়শ্রেণী:১৯৫৬-এ নেপালে প্রতিষ্ঠিত
বিষয়শ্রেণী:নেপালের ফুটবল মাঠ
সেঞ্চুরিয়ন পার্ক

**সুপারস্পোর্ট পার্ক** হলো দক্ষিণ আফ্রিকার সেঞ্চুরিয়নে অবস্থিত একটি ক্রিকেট খেলার মাঠ। একটি টেলিভিশন কোম্পানি (সুপারস্পোর্টস) মাঠটির শেয়ার কেনার পরে এটির নাম সেঞ্চুরিয়ান পার্ক থেকে সুপারস্পোর্ট স্টেডিয়াম করা হয়। মাঠটির দর্শক ধারণ ক্ষমতা ২২,০০০ জন। এটি পূর্বের উত্তর ট্রান্সভাল হিসাবে পরিচিত টাইটানস ক্রিকেট দলের হোম গ্রাউন্ড।

এই মাঠে ২০০৩ ক্রিকেট বিশ্বকাপ এবং দক্ষিণ আফ্রিকায় হওয়া ২০০৯ ইন্ডিয়ান প্রিমিয়ার লিগ হয়। এই মাঠে ২০০৯ আইসিসি চ্যাম্পিয়নস ট্রফির ফাইনাল হয়েছিল। এই মাঠটিতে শচীন তেন্ডুলকর তার ৫০তম টেস্ট ম্যাচ সেঞ্চুরি করেছিলেন।

## [[টেস্ট ক্রিকেট]]
দক্ষিণ আফ্রিকার জন্যে অত্যন্ত পয়া মাঠ এটি। মাত্র ৩টি টেস্ট ম্যাচে হেরেছে ২০০০ সালে ইংল্যান্ডের সাথে (সেটি একটি বাজেয়াপ্ত ম্যাচ ছিল) , ২০১৪ য় অস্ট্রেলিয়ার সাথে (মিচেল জনসন-এর দুরন্ত বোলিংয়ে ) ও ২০২১ এ ভারতের সাথে (মোহাম্মদ শামি ও লোকেশ রাহুল-এর দুরন্ত প্রদর্শনে)। সফরকারী দলগুলোর মধ্যে ইংল্যান্ড তুলনামূলক সাফল্য এখানে বেশি পেয়েছে।  একটি জয় ছাড়াও ৩ টি ম্যাচ ড্র করেছে ১৯৯৫(মাঠটির উদ্বোধনী টেস্ট ম্যাচ ), ২০০৫ ও ২০০৯ সালে।

## [[একদিনের আন্তর্জাতিক|ওডিআই]]
* ১৯৯২ সালে সাউথ আফ্রিকা ও ভারতের মধ্যে এই মাঠের প্রথম একদিনের আন্তর্জাতিক ম্যাচটি অনুষ্ঠিত হয়। 
* ২০০৭ সালে সাউথ আফ্রিকা পাকিস্তানের বিরুদ্ধে ৩৯২ রান করে, যা এ মাঠের সর্বোচ্চ দলগত স্কোর।
* ২০০৯ সালে অস্ট্রেলিয়া ইংল্যান্ডের বিরুদ্ধে ২৫৮ রান তাড়া করে ৯ উইকেটে জয় লাভ করে, যা এ মাঠের সর্বোচ্চ ব্যবধানে জয় ।
* ২০১৬ সালে কুইন্টন ডি কক অস্ট্রেলিয়ার বিরুদ্ধে ১৭৮ রান করেন যা এই মাঠের সর্বোচ্চ ব্যক্তিগত স্কোর। 
* ২০১৭ সালে সাউথ আফ্রিকা শ্রীলঙ্কার মধ্যেকার ম্যাচে দুই ইনিংস মিলিয়ে ৬৮০ রান হয় , যা এ মাঠের সর্বোচ্চ ম্যাচ স্কোর ।
* ২০১৮ সালে সাউথ আফ্রিকা ভারতের বিরুদ্ধে ১১৮ রানে অলআউট হয়ে যায় যা এই মাঠের সর্বনিম্ন দলগত স্কোর। গোটা ম্যাচে ২৩৭ রান হয় , যা এই মাঠের সর্বনিম্ন ম্যাচ স্কোর।

### [[২০০৩ ক্রিকেট বিশ্বকাপ]]
গ্রুপ লিগের ম্যাচের পাশাপাশি সুপার সিক্সেস লিগের অস্ট্রেলিয়া -শ্রীলঙ্কা ম্যাচ ও নিউজিলান্ড - ভারত ম্যাচ অনুষ্ঠিত হয়।

### [[২০০৯ আইসিসি চ্যাম্পিয়ন্স ট্রফি]]
টুর্নামেন্টের ফাইনাল সমেত একটি সেমিফাইনাল ম্যাচ অনুষ্ঠিত হয়।

## [[টুয়েন্টি২০]]
### আইপিএল ২
আইপিএল -এর দিল্লি -ডেকান সেমি-ফাইনাল ম্যাচ অনুষ্ঠিত হয়।

## বহিঃসংযোগ
* ক্রিকইনফো এর সুপারস্পোর্ট পার্ক পাতা 
* সুপারস্পোর্ট পার্ক সহ দক্ষিণ আফ্রিকায় স্টেডিয়ামগুলির 

বিষয়শ্রেণী:দক্ষিণ আফ্রিকায় টেস্ট ক্রিকেট মাঠ
বিষয়শ্রেণী:দক্ষিণ আফ্রিকার ক্রিকেট মাঠ
বিষয়শ্রেণী:২০০৩ ক্রিকেট বিশ্বকাপের স্টেডিয়াম
ছেলে

"একটি ছেলে, একটি তরুণ পুরুষ মানুষ।" শব্দটি সাধারণত একটি শিশু বা একটি কিশোরের জন্য ব্যবহৃত হয়। একজন ছেলে যখন প্রাপ্তবয়স্ক হয়, তখন তাকে সাধারণত একজন পুরুষ হিসাবে বর্ণনা করা হয়।

## সংজ্ঞা, ব্যুৎপত্তি এবং ব্যবহার

*মেরিয়াম-ওয়েবস্টার অভিধান* অনুসারে, একটি ছেলে হল "জন্ম থেকে প্রাপ্তবয়স্ক হওয়া পর্যন্ত একটি ছেলে সন্তান"।

"ছেলে" শব্দটি এসেছে মধ্য ইংরেজি boi*, boy* (বয়, সার্ভেন্ট) থেকে যা ছেলেদের জন্য অন্যান্য জার্মান শব্দ পূর্ব ফ্রিসিয়ান বোয়ি (বয়, ইয়ং ম্যান) এবং পশ্চিম ফ্রিসিয়ান বয়া (বয়) এর সাথে সম্পর্কিত। যদিও সঠিক ব্যুৎপত্তি অস্পষ্ট, তবে ইংরেজি এবং ফ্রিশিয়ান রূপগুলি সম্ভবত পূর্ববর্তী অ্যাংলো-ফ্রিশিয়ান * *বো-জা* (ছোট ভাই) থেকে উদ্ভূত হয়েছে যা জার্মান মূল * বো- (ভাই, পুরুষ সম্পর্ক) থেকে প্রোটো-ইন্দো-ইউরোপীয় * ভা-, * ভাত- (পিতা, ভাই) থেকে সংক্ষিপ্ত। মূল শব্দটি নরওয়েজিয়ান উপভাষা *boa* (ভাই)-তেও পাওয়া যায়। এছাড়া, একটি দ্বিরুক্ত রূপান্তর **bō-bō* এর মাধ্যমে এটি পুরাতন নর্স শব্দ *bófi*, ডাচ শব্দ *boef* (অপরাধী, ধূর্ত) এবং জার্মান শব্দ *Bube* (বালক, ধূর্ত)-এর সাথে সম্পর্কিত। অধিকন্তু, শব্দটি অ্যাংলো-স্যাক্সন নাম *Bōia*-এর সাথেও সম্পর্কিত হতে পারে। উপরন্তু, শব্দটি একটি অ্যাংলো-স্যাক্সন ব্যক্তিগত নাম *বোয়া* সাথে সম্পর্কিত হতে পারে।
নরবানর

থাম্ব|260x260পিক্সেল|বাম দিক থেকে: গিবন, মানব, শিম্পাঞ্জি, গরিলা এবং ওরাঙ্গুটানের আকারের তুলনা। অ-মানবিক হোমিনয়েডগুলি তাদের স্বাভাবিক ভঙ্গি হিসাবে সোজা হয়ে দাঁড়ায় না।
**নরবানর** হল প্রাচীন বিশ্বের মানবাকৃতি স্তন্যপায়ী, আরও সুনির্দিষ্টভাবে একটি লেজহীন নরবানর, যারা জীববিজ্ঞানের সুপারপরিবারের **হোমানোইডেয়া** অধিগোত্রের অন্তর্গত। এরা আফ্রিকা এবং দক্ষিণ-পূর্ব এশিয়ার স্থায়ী বাসিন্দা। নরবানররা সবচেয়ে বড় আকারের স্তন্যপায়ী যা সর্ববৃহত বৃক্ষবাসী প্রাণী। হোমিনয়ডরা ঐতিহ্যগতভাবে বন অধিষ্ঠাতা, যদিও শিম্পাঞ্জীদের সমতলভূমিতে দেখা যায় এবং এছাড়াও তাদের অঙ্গসংস্থানবিদ্যা থেকে অনুমান করা হচ্ছে যে, বিলুপ্ত হয়ে যাওয়া অস্ট্রেলোপিথেকাসরাও সম্ভবত সমভূমি অধিবাসীরা ছিল। মানুষকে প্রায় সব স্থলজ বাসস্থান বসবাস করতে দেখা যায়।
BDGFB
হোমানোইডেয়া (অদ্যাপি) প্রজাতি বাসকারীর দুই পরিবারের রয়েছে :

* হ্যলোবাটিডায় গোত্রের ৪টি গণ ও ১৬টি দীর্ঘ-বাহু বানর বিশেষ (গিবন, লার গিবন এবং সিয়ামাং সহ) প্রজাতি রয়েছে। তাদেরকে সাধারণত অপরিণত নরবানর হিসাবে উল্লেখ করা হয়।
* হোমিনিডেই বনমানুষ, গরিলা, শিম্পাঞ্জী এবং মানুষ গঠিত। অথবা, হোমিনিডেই পরিবার সমষ্টিগতভাবে বড় নরবানর হিসাবে বর্ণনা করা হয়। বনমানুষ (Pongo) গোত্রের দুইটি অদ্যাপি প্রজাতি, গরিলা গোত্রের দুইটি প্রজাতি এবং মানব গোত্রের (Homo) একটি একক হোমো স্যাপিয়েন্স অদ্যাপি প্রজাতি রয়েছে।

## তথ্যসূত্র

## বহিঃসংযোগ

*  Agreement between cladograms based on molecular and anatomical data.

বিষয়শ্রেণী:নরবানর
বিষয়শ্রেণী:জন অ্যাডওয়ার্ড গ্রে কর্তৃক নামকরণকৃত ট্যাক্সা
হায়দার হোসেন

**হায়দার হোসেন** একজন জনপ্রিয় বাংলাদেশি কণ্ঠশিল্পী, গীতিকার, সুরকার, গিটারবাদক এবং কী-বোর্ড বাদক। তিনি মূলত সমাজ, মানবতা ও দেশ এর প্রয়োজনীয় ও গুরুত্বপূর্ণ বিষয় গুলো নিয়ে গান করে থাকেন। এ শিল্পীর গাওয়া ‘তিরিশ বছর পরও আমি স্বাধীনতাটাকে খুঁজছি’ ও ‘চিৎকার করে কাঁদিতে চাহিয়াও করিতে পারিনি চিৎকার’ গান দুটি আলোচনার কেন্দ্রবিন্দুতে আছে এবং ব্যাপক জনপ্রিয়।
## জন্ম ও শিক্ষাজীবন
হায়দার পুরান ঢাকার বেগম বাজারে জন্মগ্রহণ করেন। যুক্তরাষ্ট্রে পড়াশোনা করেছেন এয়ারক্রাফট প্রকৌশল নিয়ে। 

## কর্মজীবন
বাংলাদেশ বিমান বাহিনীতে একজন বিমান প্রকৌশলী হিসেবে তিনি কর্মজীবন শুরু করেন। ১৯৭৯ সাল থেকে তিনি সংগীত পেশার সাথে সম্পৃক্ত ছিলেন। বিখ্যাত সুরকার আলম খানের সঙ্গে প্লেব্যাক গিটার বাজাতেন তিনি এবং এরপর পপ সম্রাট আজম খান এর সঙ্গে কাজ করতেন। বর্তমানে তিনি নিজেই গানে কণ্ঠ দেন এবং পরিচালনা করেন। 

## অ্যালবামসমূহ
* *ফাইসা গেছি
* *স্বপ্ন
* *না বলা কথা
* *প্রত্যাশা 

## পুরস্কার ও মনোনয়ন
;আরটিভি স্টার অ্যাওয়ার্ডস

## তথ্যসূত্র

## বহিঃসংযোগ
* প্লেব্যাকে হায়দার হোসেন
* প্রত্যাশা নিয়ে হায়দার হোসেন 
* হায়দার হোসেনের চতুর্থ অ্যালবাম
* ইউটিউবে শুনুন ৩০ বছর পরেও আমি স্বাধীনতাটাকে খুঁজছি
* ইউটিউবে শুনুন আমি ফাইস্যা গেছি

বিষয়শ্রেণী:বাংলা ভাষার সঙ্গীতশিল্পী
বিষয়শ্রেণী:জীবিত ব্যক্তি
বিষয়শ্রেণী:বাংলাদেশী গীতিকার
বিষয়শ্রেণী:বাংলাদেশী গিটারবাদক
বিষয়শ্রেণী:১৯৬৩-এ জন্ম
বিষয়শ্রেণী:২১শ শতাব্দীর বাংলাদেশী গায়ক
মুক্তিবেগ

right|thumb|220px
**মুক্তিবেগ** (ইংরেজিঃ Escape velocity) বলতে এমন একটি বেগকে বুঝানো হয় মহাকর্ষীয় ক্ষেত্রে যে মানের বেগে নিক্ষিপ্ত কোন বস্তুর গতিশক্তি ও মহাকর্ষীয় বিভবশক্তির সমষ্টি শুন্য হয়।
মুক্তিবেগে কোন বস্তুকে কোন মহাকর্ষীয় ক্ষেত্র থেকে শুন্যে ছুড়ে দেয়া হলে তা আর ঐ মহাকর্ষীয় ক্ষেত্রে ফিরে আসে না।
গোলীয় প্রতিসাম্য বস্তুর ক্ষেত্রে নিম্নক্ত  সমীকরন দ্বারা মুক্তিবেগের মান নির্ণয় করা হয়।

:v_e = \sqrt{\frac{2GM}{r}},

যেখানে v_e মুক্তিবেগ, *G* হল মহাকর্ষীয় ধ্রুবক (*G*&nbsp;=&nbsp;৬.৬৭×১০−১১&nbsp;মি৩&nbsp;কেজি−1&nbsp;সেকেন্ড−২), *M* তারা, গ্রহ বা অন্য যেকোন বস্তুর ভর এবং *r* এর ব্যাসার্ধ।

পৃথিবীর ক্ষেত্রে মুক্তিবেগের মান প্রতি সেকেন্ডে ১১.২ কি.মি.। অর্থাৎ কোনো বস্তুকে প্রতি সেকেন্ডে ১১.২ কি.মি. গতিবেগে ওপরের দিকে ছূড়তে পারলে সেটা আর নিচের দিকে না পড়ে, মহাশূন্যে পৃথিবীর চারিদিকে ঘুরতে থাকবে। রকেটের ক্ষেত্রে মুক্তি বেগ প্রযোজ্য নয় কারণ রকেটের নিজস্ব  জ্বালানি আছে। তাই রকেট মুক্তি বেগের অনেক কম বেগেই পৃথিবীর আকর্ষণ কাটিয়ে যেতে পারে।

## তথ্যসূত্র

বিষয়শ্রেণী:পদার্থবিজ্ঞান
বিষয়শ্রেণী:জ্যোতির্গতিবিজ্ঞান
বিষয়শ্রেণী:গ্রহ বিজ্ঞান
বিষয়শ্রেণী:গতিবিজ্ঞান
বিষয়শ্রেণী:কক্ষপথ
ধানমন্ডি ক্রিকেট স্টেডিয়াম

**ধানমন্ডি ক্রিকেট স্টেডিয়াম** বাংলাদেশের রাজধানী ঢাকার একটি প্রধান পাবলিক মাঠ, যেখানে ঘরোয়া এবং আন্ত-কলেজিয়েট ক্রিকেট ম্যাচ আয়োজন করা হয়ে থাকে। এটি ঢাকা বিভাগ ক্রিকেট দলের হোম গ্রাউন্ড। স্টেডিয়ামের ধারণ ক্ষমতা ১০,০০০। 

## তথ্যসূত্র

বিষয়শ্রেণী:বাংলাদেশের ক্রিকেট মাঠ‎
বিষয়শ্রেণী:ঢাকার ভবন ও স্থাপনা
বিষয়শ্রেণী:ঢাকায় ক্রিকেট
বিষয়শ্রেণী:ঢাকার ক্রীড়া অনুষ্ঠানস্থল
বিষয়শ্রেণী:ধানমন্ডি
যুবলীগ

**বাংলাদেশ আওয়ামী যুবলীগ** বাংলাদেশের প্রথম যুব সংগঠন যা ১৯৭২ সালের ১১ই নভেম্বর প্রতিষ্ঠিত হয়। সংক্ষেপে **যুবলীগ** নামে সংগঠনটি বহুল প্রচলিত। এটি বাংলাদেশ আওয়ামী লীগের যুব অঙ্গসংগঠন। এর প্রতিষ্ঠাতা চেয়ারম্যান ছিলেন শেখ ফজলুল হক মনি। ২০১৯ সালের ২৩ নভেম্বর বাংলাদেশ আওয়ামী যুবলীগের সপ্তম জাতীয় কংগ্রেসে চেয়ারম্যান পদে শেখ ফজলে শামস পরশ ও সাধারণ সম্পাদক পদে মাঈনুল হোসেন খান নিখিল নির্বাচিত হন।

## ইতিহাস
১৯৭২ সালের ১১ই নভেম্বর শেখ ফজলুল হক মনি কর্তৃক বাংলাদেশ আওয়ামী যুবলীগ প্রতিষ্ঠিত হয়। বাংলাদেশ আওয়ামী যুবলীগ ২০১২ সালের ১১ নভেম্বর ৪০ বছর পূর্তি উদযাপন করেছে। বাংলাদেশের গণতান্ত্রিক আন্দোলনের অন্যতম পথিকৃৎ নূর হোসেন ছিলেন যুবলীগের একজন সক্রিয় কর্মী।
## বিতর্ক

* ২৩ মে, ২০১৫ সালে র‍্যাপিড অ্যাকশন ব্যাটালিয়ন (RAB) নোয়াখালী জেলার বেগমগঞ্জ উপজেলা, বসন্তেরবাগ গ্রামের এক যুবলীগ কর্মীকে অবৈধ অস্ত্রসহ গ্রেপ্তার করে।
* চট্টগ্রামের কোতোয়ালি এলাকায় আল আরাফা ইসলামী ব্যাংকের মুরাদপুর শাখার নিরাপত্তাকর্মী হত্যার ঘটনায় জড়িত থাকার অভিযোগে স্থানীয় পুলিশের গোয়েন্দা বিভাগ (ডিবি) যুবলীগ নেতা গিয়াসকে গ্রেপ্তার করে।
* যুবলীগ ও বাংলাদেশ ছাত্রলীগ বরিশাল সিটিতে ১০ কোটি টাকার সরকারি টেন্ডার জমা দেওয়া নিয়ে সংঘর্ষে জড়িয়ে পড়ে। এতে প্রায় এক ডজন লোক আহত হয়, যার মধ্যে একজন সাংবাদিকও ছিলেন।
* যুবলীগ ২০১৯ সালে তার অফিস সম্পাদক কাজী আনিসুর রহমানকে দুর্নীতির অভিযোগে বহিষ্কার করে। তিনি অবৈধ ক্যাসিনোর বিরুদ্ধে অভিযানের সময় আত্মগোপনে চলে যান।
* র‍্যাব ‘ক্যাসিনো সম্রাট’ নামে পরিচিত ঢাকা দক্ষিণ যুবলীগের সভাপতি ইসমাইল হোসেন চৌধুরী সম্রাটকে গ্রেপ্তার করে। তার বিরুদ্ধে ক্যাসিনো ব্যবসা, টেন্ডার বাণিজ্য এবং চাঁদাবাজির অভিযোগে মামলা দায়ের হয়। আওয়ামী লীগের ঘনিষ্ঠ সমর্থক হওয়া সত্ত্বেও তাকে বাংলাদেশ জামায়াতে ইসলামী নেতার বাড়ি থেকে গ্রেপ্তার করা হয়।
* জুলাই হত্যাকাণ্ড অংশগ্রহণ

## নিহত কর্মীদের তালিকা
* জহির উদ্দিন, ৩০, ২২ মে ২০১৫ সালে নোয়াখালীর বেগমগঞ্জ উপজেলার কবিরহাট এলাকায় খুন হন।
* আকবর আলী, একজন যুবলীগ কর্মী, ২০ মে ২০১৫ সালে নোয়াখালীর বেগমগঞ্জ উপজেলায় খুন হন।
* কামাল উদ্দিন, ২২, লোহাগাড়া উপজেলার যুবলীগের কর্মী, ২১ মে ২০১৫ সালে খুন হন।
* মোহাম্মদ ইউসুফ, ৩৫, আন্ডারচর ইউনিয়ন যুবলীগের সভাপতি, ৫ মার্চ ২০১৫ সালে বিরোধী দলের সদস্যদের হাতে খুন হন বলে অভিযোগ।
* মো. মোল্লা আরিফ, যুবলীগের ২ নম্বর ওয়ার্ড ইউনিটের যুগ্ম সম্পাদক, ৯ এপ্রিল ২০১৫ সালে উত্তর গোরানের জোরপুকুর মাঠ এলাকায় খুন হন।

## তথ্যসূত্র

বিষয়শ্রেণী:১৯৭২-এ বাংলাদেশে প্রতিষ্ঠিত
বিষয়শ্রেণী:বাংলাদেশ আওয়ামী লীগ
বিষয়শ্রেণী:বাংলাদেশের রাজনৈতিক দলের যুব শাখা
পার্ল (দ্ব্যর্থতা নিরসন)

**পার্ল** দ্বারা বোঝানো যেতে পারেঃ

* পার্ল - একটি চলমান প্রোগ্রামিং ভাষা।
* পার্ল - দক্ষিণ আফ্রিকার ওয়েস্টার্ন কেপ প্রদেশের একটি শহর।
হাইফা আল-মনসুর

**হাইফা আল-মনসুর** (, জন্মঃ ১০ আগস্ট, ১৯৭৪) সৌদি আরবের প্রথম নারী চলচ্চিত্র পরিচালক। তার বাবা আব্দুল মনসুর রহমান একজন কবি। বারো ভাইবোনের মধ্যে তিনি অষ্টম। তিনি মিসরের আমেরিকান ইউনিভার্সিটি ইন কায়রো থেকে সাহিত্যে এবং অস্ট্রেলিয়ার ইউনিভার্সিটি অব সিডনি থেকে চলচ্চিত্র বিষয়ে পড়াশোনা করেছেন। তার পরিচালিত ওয়াজাদা চলচ্চিত্রটি সৌদি আরবের প্রথম পূর্ণদৈর্ঘ্য চলচ্চিত্র।

হাইফা আল-মনসুর "হু?", "দ্য বিটার জার্নি" ও "দ্য ওনলি ওয়ে আউট" নামে তিনটি সল্পদৈর্ঘ চলচ্চিত্র নির্মাণ করে তার চলচ্চিত্র নির্মাণ ক্যারিয়ার শুরু করেন। ‘দ্য ওনলি ওয়ে আউট’ সংযুক্ত আরব আমিরাতে ও হলেন্ডে পুরস্কার জেতে। এছাড়া তিনি ‘উইমেন উইদাউট শ্যাডোস’ নামে একটি প্রামাণ্যচিত্র পরিচালনা করেছেন যেটি ১৭টি আন্তর্জাতিক চলচ্চিত্র উৎসবে প্রদর্শিত হয়। এটি মাসকট চলচ্চিত্র উৎসবে শ্রেষ্ঠ প্রামান্যচিত্র হিসেবে ডেগার পুরস্কার জেতে ও রোটারডামে চতুর্থ আরব চলচ্চিত্র উৎসবে বিচারকদের দৃষ্টি আকর্ষণ করে। তার পরিচালিত ওয়াজাদা চলচ্চিত্রটিও অনেক পুরস্কার অর্জন করে।

তিনি কয়েকবছর ধরে তার স্বামীর (যিনি একজন আমেরিকান কূটনীতিবীদ) সাথে বাহরাইনে বসবাস করছেন। তাদের ছেলেমেয়ের সংখ্যা দুইজন।

## চলচ্চিত্র সমূহ
* *হু?* (من؟)
* "দ্য বিটার জার্নি" (الرحيل المر)
* "দ্য ওনলি ওয়ে আউট" (أنا والآخر)
* ‘উইমেন উইদাউট শ্যাডোস’ (نساء بلا الظل)
* "ওয়াজাদা" (وجدة)

## বহিঃসংযোগ
* 

## তথ্যসূত্র

বিষয়শ্রেণী:জীবিত ব্যক্তি
বিষয়শ্রেণী:১৯৭৪-এ জন্ম
বিষয়শ্রেণী:চলচ্চিত্র পরিচালক
বিষয়শ্রেণী:নারী চলচ্চিত্র পরিচালক
বিষয়শ্রেণী:সৌদি নারী চলচ্চিত্র পরিচালক
জিয়াউর রহমান (ক্রিকেটার)

:*একই নামের অন্যান্য ব্যক্তির জন্য দেখুন [[জিয়াউর রহমান (দ্ব্যর্থতা নিরসন)]]।*

**মোহাম্মদ জিয়াউর রহমান** (জন্ম: ২ ডিসেম্বর, ১৯৮৬) খুলনা জেলায় জন্মগ্রহণকারী বাংলাদেশের ক্রিকেটার। বাংলাদেশ জাতীয় ক্রিকেট দলের পক্ষ হয়ে আন্তর্জাতিক ক্রিকেট খেলছেন। ডানহাতি ব্যাটসম্যান ও ডানহাতি ফাস্ট মিডিয়াম বোলাররূপে দলে প্রতিনিধিত্ব করছেন। ডাকনাম *জনি* হিসেবে মাঝেমাঝে স্কোরশীটে তাকে উল্লেখ করা হয়ে থাকে। ২০০৩/০৪ মৌসুমে আইসিসি অনূর্ধ্ব-১৯ ক্রিকেট বিশ্বকাপে দলের পক্ষ হয়ে খেলেছেন। এছাড়াও, ২০০৬/০৭ মৌসুমে বাংলাদেশ ক্রিকেট বোর্ড সভাপতি একাদশ ও বাংলাদেশ ক্রিকেট বোর্ড একাডেমী দলে অংশগ্রহণ করেছেন।

## খেলোয়াড়ী জীবন
২৩ মার্চ, ২০১৩ তারিখে হাম্বানতোতায় শ্রীলঙ্কার বিপক্ষে একদিনের আন্তর্জাতিক ক্রিকেটে অভিষেক ঘটে তার। কিন্তু ঐ খেলায় শূন্য রানে আউট হয়ে যান। ১০৬তম বাংলাদেশী হিসেবে আন্তর্জাতিক ক্রিকেটে অভিষিক্ত হন। টেস্ট ক্রিকেটে অভিষিক্ত হন হারারেতে অনুষ্ঠিত জিম্বাবুয়ের মধ্যকার দ্বিতীয় টেস্টে অংশগ্রহণের মাধ্যমে। প্রথম ইনিংসে কোন উইকেট না পেলেও দ্বিতীয় ইনিংসে চারটি উইকেট লাভ করে দলকে ১৪৩ রানের ব্যবধানে জয়ী হবার মাধ্যমে সিরিজ ড্র করতে সাহায্য করেন।

## আন্তর্জাতিক সাফল্য
### ওয়ানডে ক্রিকেটে ৫ উইকেট লাভ

## তথ্যসূত্র

## বহিঃসংযোগ
*
*

বিষয়শ্রেণী:বাংলাদেশী ক্রিকেটার
বিষয়শ্রেণী:১৯৮৬-এ জন্ম
বিষয়শ্রেণী:জীবিত ব্যক্তি
বিষয়শ্রেণী:বাংলাদেশের টেস্ট ক্রিকেটার
বিষয়শ্রেণী:বাংলাদেশের একদিনের আন্তর্জাতিক ক্রিকেটার
বিষয়শ্রেণী:বাংলাদেশের টুয়েন্টি২০ আন্তর্জাতিক ক্রিকেটার
বিষয়শ্রেণী:চট্টগ্রাম চ্যালেঞ্জার্সের ক্রিকেটার
বিষয়শ্রেণী:খুলনা থেকে আগত ক্রিকেটার
বিষয়শ্রেণী:রাজশাহী রয়্যালসের ক্রিকেটার
বিষয়শ্রেণী:রাজশাহী বিভাগের ক্রিকেটার
বিষয়শ্রেণী:এশিয়ান গেমসের ক্রিকেটে পদক বিজয়ী
বিষয়শ্রেণী:২০১৪ এশিয়ান গেমসের ক্রিকেটার
বিষয়শ্রেণী:২০১৪ এশিয়ান গেমসের পদক বিজয়ী
বিষয়শ্রেণী:রংপুর রাইডার্সের ক্রিকেটার
বিষয়শ্রেণী:আবাহনী লিমিটেডের ক্রিকেটার
বিষয়শ্রেণী:প্রাইম দলেশ্বর স্পোর্টিং ক্লাবের ক্রিকেটার
বিষয়শ্রেণী:বাংলাদেশ দক্ষিণাঞ্চলের ক্রিকেটার
বিষয়শ্রেণী:বরিশাল বিভাগের ক্রিকেটার
বিষয়শ্রেণী:শেখ জামাল ধানমণ্ডি ক্লাবের ক্রিকেটার
বিষয়শ্রেণী:কুমিল্লা ভিক্টোরিয়ান্সের ক্রিকেটার
বিষয়শ্রেণী:২১শ শতাব্দীর বাংলাদেশী পুরুষ ক্রীড়াবিদ
বিষয়শ্রেণী:খুলনা বিভাগের ক্রিকেটার
বিষয়শ্রেণী:এশিয়ান গেমসে ব্রোঞ্জপদক বিজয়ী বাংলাদেশী
জিয়াউর রহমান (দ্ব্যর্থতা নিরসন)

**জিয়াউর রহমান** অথবা **জিয়া উর রহমান** বলতে বোঝাতে পারে -
* জিয়াউর রহমান - বাংলাদেশের প্রয়াত রাষ্ট্রপতি।
* জিয়াউর রহমান (ক্রিকেটার) - বাংলাদেশের বর্তমান ক্রিকেট খেলোয়াড়।
* জিয়াউর রহমান জিয়া -  বাংলাদেশী সংগীতজ্ঞ।
* জিয়াউর রহমান (দাবাড়ু) - বাংলাদেশী দাবাড়ু।
* জিয়াউর রহমান (কাবাডি) - বাংলাদেশী কাবাডি খেলোয়াড়।
* শাহ মোঃ জিয়াউর রহমান - বাংলাদেশ বিমানবাহিনীর অবসরপ্রাপ্ত বৈমানিক।
* জিয়াউর রহমান (চাঁপাইনবাবগঞ্জের রাজনীতিবিদ) - চাঁপাইনবাবগঞ্জের রাজনীতিবিদ ও সাবেক সংসদ সদস্য।
* জিয়া উর রহমান মাদানি - তালেবান নেতা
দূরত্ব (২০০৪-এর চলচ্চিত্র)

**দূরত্ব** এটি ২০০৪-এর একটি বাংলাদেশী শিশুতোষ চলচ্চিত্র। এটি পরিচালনা করেন মোরশেদুল ইসলাম, ইমপ্রেস টেলিফিল্ম-এর ব্যানারে নির্মিত এই চলচ্চিত্রটি হুমায়ূন আহমেদের উপন্যাস অবলম্বনে নির্মাণ করা হয়। চলচ্চিত্রটির প্রধান কয়েকটি চরিত্রে অভিনয় করেছেন হুমায়ুন ফরীদি, সুবর্ণা মুস্তাফা, রাইসুল ইসলাম আসাদ, হাকিম ফেরদৌস, আখতার হোসেন, দেলোয়ার হোসেন, ওয়াহিদা মল্লিক জলি, শহিদুল আলম সাচ্চু ও তানিয়া। ছবিটি ২০০৪ সালের জাতীয় চলচ্চিত্র পুরস্কার লাভ করে।

## কাহিনীর সারাংশ
বাবা মায়ের ব্যস্ততার সীমা নেই। একমাত্র ছেলেকে বাবা মা কেউই ঠিকমত সময় দিতে পারেনা। এভাবেই বেড়ে উঠতে থাকে ছোট্ট এগার বছরের পুতুল (ফাহাদ)। বাসার কাজের বুয়াই ওর দেখা শুনা করে। বই পড়তে ছবি আকতে আর কম্পিউটারে গেম খেলতে ওর ভাল লাগে। এক সকালে জানালা দিয়ে বাইরে তাকাতেই বানরের খেলা দেখতে পায়। ও বেরিয়ে আসে । এরপর সে হাটতে হাটতে একটা পার্কে গিয়ে বসে। সেখানে আগে থেকেই ওর বয়সী আরেকটা ছেলে বসে ছিল। সে তার কুকুরটিকে বার বার মারছিল। একসময় সে পুতুলকেও ইটের ছোট টুকরা ছুড়ে মারে। পুতুল ওকে মারছে কেন তা জিজ্ঞেস করতেই ছেলেটা বাজে বাজে কথা বলে। অবশ্য এরপরই ওদের মধ্যে বন্ধুত্ব হয়ে যায়। কত শত গল্প হয়। ছেলেটা রেল স্টেশনে থাকে তার এক মাত্র বোনকে নিয়ে। বোনটা খুব সুইট। ওদের মধ্যে দারুন শখ্যতা গড়ে ওঠে। ওরা ট্রেনে করে ময়মনসিংহ যায়। সেখানেই ট্রেনে এক গানওয়ালার সাথে দেখা হয় যে গান গায় আর দাতের মাজন বিক্রি করে সেই সাথে কান পাকা মলম কর্ণসুন্দর বিক্রি করে। যদিও কেউ তা কেনেনা। পুতুল নতুন বন্ধুদের কাছ থেকে একটা টাকা চেয়ে নিয়ে এক কৌটা কর্ণসুন্দর কিনলে সেই বিক্রেতা যে কি খুশি হয় তা বলার নয়।

ওদিকে একমাত্র ছেলেকে না পেয়ে বাবামা দিশে হারা হয়ে যায়। এক হুজুর ডাকে। সেই হুজুর পুতুলের জামা কাপড়ের গন্ধ শুকে বলে কোথায় আছে। এভাবেই টান টান উত্তেজনার পর এক সময় পুতুল ফিরে আসে নিজের বাড়িতে।

ওদের বাড়িটা দেখে বস্তির সেই মেয়েটি বলে এটা তোমাদের বাড়ি? তোমরা কি এই দেশের রাজা? ও কোন কথা না বলে বাসায় ফিরে যায়।

## শ্রেষ্ঠাংশে
* হুমায়ুন ফরীদি (পুতুলের বাবা)
* সুবর্ণা মুস্তাফা (পুতুলের মা)
* ফাহাদ (পুতুল)
* জয়ন্ত চট্টোপাধ্যায় ( কর্ণসুন্দর বিক্রেতা)
* রাইসুল ইসলাম আসাদ (পুলিশের ঊর্ধ্বতন কর্মকর্তা)
* রহমত আলী (পুলিশের কর্মকর্তা)
* হাকিম ফেরদৌস
* আখতার হোসেন
* দেলোয়ার হোসেন
* ওয়াহিদা মল্লিক জলি
* শহীদুল আলম সাচ্চু
* তানিয়া

## তথ্যসূত্র

## বহিঃসংযোগ
* 

বিষয়শ্রেণী:২০০৪-এর চলচ্চিত্র
বিষয়শ্রেণী:বাংলাদেশী চলচ্চিত্র
বিষয়শ্রেণী:২০০০-এর দশকের বাংলা ভাষার চলচ্চিত্র
বিষয়শ্রেণী:বাংলাদেশী শিশুতোষ চলচ্চিত্র
বিষয়শ্রেণী:বাংলাদেশী উপন্যাস অবলম্বনে চলচ্চিত্র
বিষয়শ্রেণী:কিশোর চলচ্চিত্র
বিষয়শ্রেণী:হুমায়ূন আহমেদের সৃষ্টিকর্ম অবলম্বনে চলচ্চিত্র
বিষয়শ্রেণী:বাংলাদেশে ধারণকৃত চলচ্চিত্র
লা দন্না এ মোবিলে

**লা দন্না এ মোবিলে** () হল ম্যানতুয়ার ডিউকের গান যা জুসেপ্পে ভের্দির রিগোলেত্তো (১৮৫১) অপেরার শুরুর অ্যাক্ট ৩ থেকে নেওয়া হয়েছে। অন্তর্নিবিষ্ট পরিহাস হল যে, ডিউক নিজেই অনুভূতিহীন ফুর্তিবাজ যিনি মোবিলে ("অস্থিরচিত")। তার বহু প্রচালিত এবং সহচারী নাচের জন্য এটি একটি জনপ্রিয় অপেরা গান। বলা হয়ে থাকে যে, গানটির প্রভাব যাতে নষ্ট না হয়, তার জন্য ভেনিসের তেয়াত্রো লা ফেনিচের অপেরাতে এটি প্রদর্শন করার আগে জুসেপ্পে ভের্দি এর সম্পর্কে কিছু বলতে নিষিদ্ধ করেছিলেন। এটি প্রথম প্রদর্শন করার পরেই খুব শীঘ্রই ভেনিস প্রতি গোন্দোলিয়ের (নৌকায় মাঝি) এটি গাওয়া শুরু করে তাদের কর্ম স্থলে।

## সঙ্গীত
thumb|500px|মূলভাব

লা দন্না এ মোবিলে এর বিষয়টি প্রায় হাস্যরসাত্মক-ধ্বনি তৎক্ষণাত প্রবর্তিত এবং সচিত্র হিসাবে সঞ্চালিত হয় (বি মেজর মূল কি থেকে স্থানবিন্যাসিত)। বিষয়টি একক সঙ্গীত সঞ্চালনের জন্য প্রায় দুই মিনিটের মধ্যে বেশ কয়েকবার পুনরাবৃত্তি করা হয়, কিন্তু শেষ তালাঙ্কে এটি গুরুত্বপূর্ণ এবং সুস্পষ্ট-বাদ হয়ে পড়ে। এটি সঙ্গীতকে সামনের দিকে অগ্রসর হওয়ার প্রভাব হিসাবে অসম্পূর্ণ এবং অমীমাংসিত ধারণা তৈরি করে, যা ডায়টনিক স্কেলের প্রথম স্কেল ডিগ্রী (প্রধান সুর) বা পঞ্চম স্কেল ডিগ্রীতে শেষ না হয়ে ডায়টনিক স্কেলের ষষ্ঠ স্কেল ডিগ্রীতে শেষ হয়। একসময় ডিউক গানটি গাওয়া শেষ করলে, বিষয়টি আবার পুনরাবৃত্তি করা হয়; কিন্তু এই সময় শেষ এবং চূড়ান্ত, একক সঙ্গীত, এবং অবশেষে টনিকে (ডায়টনিক স্কেলের প্রথম স্কেল ডিগ্রী) মীমাংসা হয়।

## সঙ্গীতে কথা

## তথ্যসূত্র

বিষয়শ্রেণী:১৮৫১-এ রচিত
বিষয়শ্রেণী:জুসেপ্পে ভের্দির একক সঙ্গীত
বিষয়শ্রেণী:অপেরা সংগ্রহ
রফিক আজম

**রফিক আজম** (জন্মঃ ২৯ ডিসেম্বর, ১৯৬৩) বাংলাদেশের একজন স্থপতি। ২০১২ সালে তিনি স্থাপত্যশিল্পে অবদান রাখার জন্য সম্মানজনক ‘লিডিং ইউরোপিয়ান আর্কিটেক্ট ফোরাম’ পুরস্কার লাভ করেন।

## জন্ম ও শিক্ষা
রফিক অজম পুরনো ঢাকার লালবাগ এলাকায় ১৯৬৩ সালের ২৯ ডিসেম্বর জন্মগ্রহণ করেন। তিনি নয় ভাই বোনের মধ্যে ষষ্ঠ। তিনি বাংলাদেশ প্রকৌশল বিশ্ববিদ্যালয় থেকে ১৯৮৯ সালে ইন্জিনিয়ারিং পাশ করে স্থাপত্য পেশায় আসেন। অস্ট্রেলিয়ায় লেখাপড়া করার সময় রফিক বিখ্যাত স্থপতি গ্লেন মার্কট এর সানিদ্ধে আসেন এবং তার কাছ থেকেই মূলত অনুপ্রেরণা পান। ১৯৯৫ সালে সাতত্য নামে তার নিজের একটি প্রতিষ্ঠান প্রতিষ্ঠা করেন, যার স্লোগান হচ্ছে ‘সবুজ সচেতন স্থাপত্য’।

## পরিবার
রফিক আজম এর স্ত্রী ড. আফরোজা আক্তার ও একমাত্র সন্তান আরাফকে নিয়েই তার সংসার। তার স্ত্রী জাতিসংঘে কাজ করেন। বর্তমানে তিনি বিভিন্ন বিশ্ববিদ্যালয়ে খন্ডকালীন শিক্ষক হিসেবে শিক্ষকতা করছেন।

## উল্লেখযোগ্য কাজ
* মেঘনা রেসিডেন্স
* করিম রেসিডেন্স
* এস.এ রেসিডেন্স
* সিক্স সিজনস’ রেসিডেন্স
* এছাড়াও ১৯৮৭ সালে তিনি তার নিজের বাড়িতে দোতালায় বাগন করেন যেটি বাংলাদেশের প্রথম দোতালায় বাগানযুক্ত বাড়ি।

## পুরস্কার ও সম্মাননা
* ‘সাউথ এশিয়া আর্কিটেকচার কমেন্ডেশন’ পুরস্কার (১৯৯৯, ২০০৩, ২০০৫, ২০১১)
* ‘ওয়ার্ল্ড আর্কিটেকচার কমিউনিটি পুরস্কার’ 
* ‘কেনেথ এফ ব্রাউন এশিয়া প্যাসিফিক কালচার অ্যান্ড আর্কিটেকচার ডিজাইন’ পুরস্কার (২০০৭)
* ‘এ আর অ্যাওয়ার্ড ফর ইমার্জিং আর্কিটেক্টস’ ২০০৭ সালে সারা বিশ্বের তরুণ স্থপতিদের জন্য সেরা পুরস্কার।
* ‘লিডিং ইউরোপিয়ান আর্কিটেক্ট ফোরাম’ পুরস্কার (২০১২)

## তথ্যসূত্র

## বহি:সংযোগ

বিষয়শ্রেণী:জীবিত ব্যক্তি
বিষয়শ্রেণী:১৯৬৩-এ জন্ম
বিষয়শ্রেণী:বাংলাদেশী স্থপতি
বিষয়শ্রেণী:বাংলাদেশ প্রকৌশল বিশ্ববিদ্যালয়ের প্রাক্তন শিক্ষার্থী
এক্ট অফ ভেলর

**এক্ট অফ ভেলর** ২০১২ সালে মুক্তিপ্রাপ্ত একটি আমেরিকান যুদ্ধের চলচ্চিত্র। ছবিটির কাহিনী লিখেছেন কার্ড জন্সটেড এবং পরিচালনা করেছেন মাইক মিকয় ও স্কট ওয়াগ। এতে অভিনয় করেছেন রসেলিন সানচিজ, নেসটর সেরানো, এমিলিও রিভোরা সহ আরো অনেকে। ছবিটি মূলত ইউএস নেভি সিল ও ইউএস নেভির স্পেশাল ওয়ারক্রাইম ফোর্সের সদ্যসদের কাহিনী অবলম্বনে নির্মিত। চলচ্চিত্রটি শ্রেষ্ঠ মৌলিক গানের জন্য ৭০তম গোল্ডেন গ্লোব পুরস্কারের জন্য মনোনীত হয়েছিল।

## কাহিনী
ইন্দোনেশিয়ার ট্রেনিং ক্যাম্প থেকে মুক্ত আবু সাবেল নমে একজন চেচেন সন্ত্রাসী (জেসন কোটল) ফিলিপাইনের একটি প্রথমিক বিদ্যালয়ে গাড়ি বোমা বিস্ফোরনের মাধ্যমে সেখানকার আমেরিকান রাষ্ট্রদূত, তার পুত্র ও কয়েক ডজন শিশুকে হত্যা করে।

কোস্টারিকাতে ওয়াল্টার রোজ নামে একজন সিআইএ এজেন্ট লিসা মার্লোস নামে আরেক এজেন্ট এর বাড়িতে দেখা করে তাদের টার্গেট মাদক চোরাকারবারী মিখাইল ক্রিসটো ট্রকোভিস এর সম্পর্কে আলোচনা করার জন্য। ক্রিসটোর লোক রোজকে খুন করে লিসাকে অপহরণ করে। লিসাকে নিয়ে বনের মধ্যে একটি বাড়িতে গার্ড দিয়ে পাহারা দেওয়া অবস্থায় রাখা হয় এবং তাকে নির্যাতন করা হয়।

করোনাডো নাভেল বেস স্টেশনে বেনডিটো প্লাটোন এর সীল সেভেন এর সদস্যরা। সেখানে লেফটানেন্ট রকি তার বস ডেভকে বলে, তার স্ত্রী সন্তান সম্ভবা তখন সবাই রকির পরিবারকে সময় দেয় তাদের পরবর্তী মিশন পর্যন্ত। পরে নেভি সীল সেভেন এর সদস্যরা কোস্টারিকায় লিসাকে উদ্ধারের জন্য রওনা হয়। তারা সারা রাত ওই বাড়ির পাশের বনে অবস্থান নেয় এবং সকালে অভিযান পরিচালনা করে লিসাকে এবং একটি মুঠোফোন উদ্ধার করে।

বাল্যবন্ধু ক্রিসটো ও সাবাল কিয়াভ এ দেখা করে এবং ক্রিসটো জানায় যে সিঅইএ তাকে অনুসরণ করছে। এরপর সাবাল একটি কারখানায় যায় যেখানে সুইসাইড মিশনের জন্য এক ধরনের জ্যাকেট তৈরি করা হচ্ছে যা স্ক্যানারে ধরা পরবে না। এরপর থেকে নেভি সীল সেভেন এর সদস্যরা বিভিন্ন জায়গায় অভিযান পরিচালনা করে ক্রিস্টোকে গ্রেপতার করে। সাবলকে ধরার অভিযানে রকি মারা যায়। তাকে সম্পূর্ণ সামরিক মর্যাদাতে সমাহিত করা হয়।

## শ্রেষ্ঠাংশে
* রসেলিন সানচিজ - লিসা হিসেবে
* নেসটর সেরানো - ওয়াল্টার রোজ
* এমিলিও রিভোরা - সানচেজ
* জেসন কোটল - সাবাল
* রকি ডেনভার - লেফটানেন্ট রকি
* এলেক্স ভিয়াদব - ক্রিস্টো

## তথ্যসূত্র

বিষয়শ্রেণী:২০১২-এর চলচ্চিত্র
বিষয়শ্রেণী:যুদ্ধের চলচ্চিত্র
বিষয়শ্রেণী:ইংরেজি ভাষার চলচ্চিত্র
বিষয়শ্রেণী:মার্কিন চলচ্চিত্র
বিষয়শ্রেণী:২০১০-এর পটভূমিতে চলচ্চিত্র
বিষয়শ্রেণী:সন্ত্রাসবাদ সম্পর্কে চলচ্চিত্র
বিষয়শ্রেণী:ফ্লোরিডায় ধারণকৃত চলচ্চিত্র
বিষয়শ্রেণী:মেক্সিকোতে ধারণকৃত চলচ্চিত্র
বিষয়শ্রেণী:২০১০-এর দশকের ইংরেজি ভাষার চলচ্চিত্র
বিষয়শ্রেণী:২০১০-এর দশকের মার্কিন চলচ্চিত্র
সেভেন ডাস্ট

**সেভেন ডাস্ট** আমেরিকার জর্জিয়ার আটলান্টার একটি হেভি মেটাল ব্যান্ড। ১৯৯৪ সালে বেজবাদক ভিনি হর্ন্সবি, ড্রামবাদক মর্গান রোজ ও গিটারিস্ট জন কনোল্লি মিলে এটি প্রতিষ্ঠা করেন। ব্যান্ডটি প্রতিষ্ঠার পর থেকে বেশ কয়েকবার এর নাম বদল করা হয়। তাঁদের সর্বপ্রথম ডেমো টেপ বের হওয়ার পর ভোকালিস্ট লেজন উইথারস্পুন এবং গিটারিস্ট ক্লিন্ট লোয়ারি যোগদান করেন। ১৯৯৭ সালের ১৫ এপ্রিল তারা তাদের প্রথম অ্যালবাম বের করে এবং এর নাম রাখা হয় ব্যান্ডের নাম সেভেন ডাস্ট নামে।

বের হওয়ার প্রথম সপ্তাহেই এই অ্যালবামটি ৩১১ পিস বিক্রি হয়। পরবর্তী সময়ে বেশ কিছু কনসার্ট ও টেলিভিশনের সহায়তায় অ্যালবামটি বিলবোর্ড শীর্ষ তালিকায় স্থান পেতে শুরু করে এবং পরে গোল্ড সনদপ্রাপ্ত হয়। প্রতিষ্ঠার পর থেকে তার এখন পর্যন্ত নয়টি অ্যালবাম প্রকাশ করেছে। ২৬ মার্চ, ২০১৩ সালে তাদের সর্বশেষ অ্যালবাম ব্ল্যাক আউট দ্য সান বাজারে আসে।

সেভেন ডাস্ট দলটি যেসব গানের দল দ্বারা প্রভাবিত, তার মধ্যে আছে ‘লিভিং কালার’, ‘সেপালটুরা’ এবং ‘ফেইথ নো মোর’। তারা একসঙ্গে অনেক ধারার মিশ্রণে গান করে। সেভেন ডাস্ট মূলত অলটারনেটিভ মেটাল, পোস্ট গ্রাঞ্জ, হেভি মেটাল এবং ন্যু মেটাল ধারার গান করে।

## সদস্যরা
* লেজন উইথারস্পুন - ভোকালস (১৯৯৪-বর্তমান)
* ক্লিন্ট লোয়ারি - লিড গিটার (১৯৯৪-২০০৫, ২০০৮-বর্তমান)
* জন কনোল্লি - রিদম গিটার (১৯৯৪-বর্তমান)
* ভিনি হার্সবি - বেজ (১৯৯৪-বর্তমান)
* মর্গান রোজ - ড্রামস, পারকাশন (১৯৯৪-বর্তমান)
* সনি ম্যাও - গিটার (২০০৫-২০০৮)

## অ্যালবাম সমূহ
* সেভেন ডাস্ট (১৯৯৭)
* হোম  
*বিদ্বেষ (২০০১)
* সিজনস (২০০৩)
* নেক্সট (২০০৫)
* আলফা (২০০৭)
* চ্যাপ্টার সেভেন: হোপ অ্যান্ড সরো (২০০৮)
* কোল্ড ডে মেমোরি (২০১০)
* ব্ল্যাক আউট দ্য সান (২০১৩)

## বহিঃসংযোগ
* 

## তথ্যসূত্র

বিষয়শ্রেণী:সঙ্গীত ব্যান্ড
বিষয়শ্রেণী:টিভিটি রেকর্ডসের শিল্পী
বিষয়শ্রেণী:রোডরানার রেকর্ডসের শিল্পী
বিষয়শ্রেণী:ওয়ার্নার মিউজিক গ্রুপের শিল্পী
বিষয়শ্রেণী:১৯৯৪-এ জর্জিয়া (মার্কিন অঙ্গরাজ্যে) প্রতিষ্ঠিত
পাতি বটেরা

**পাতি বটেরা** (বৈজ্ঞানিক নাম: *Coturnix coturnix*), বা **বড় বটেরা** Phasianidae (ফ্যাসিয়ানিডি) গোত্র বা পরিবারের অন্তর্গত *[[Coturnix]]* (কোটার্নিক্স) গণের এক প্রজাতির রঙচঙে কোয়েল। পাতি বটেরার বৈজ্ঞানিক নামের অর্থ *বটেরা* (ল্যাটিন *coturnix* = বটেরা)। গত কয়েক দশক ধরে এদের সংখ্যা ক্রমেই কমছে, তবে এখনও আশঙ্কাজনক পর্যায়ে যেয়ে পৌঁছেনি। সেকারণে আই. ইউ. সি. এন. এই প্রজাতিটিকে ন্যূনতম বিপদগ্রস্ত বলে ঘোষণা করেছে। আফ্রিকা, এশিয়া ও ইউরোপের অধিকাংশ এলাকা জুড়ে এদের বিস্তৃতি। মোট ১ কোটি ৬২ লাখ বর্গ কিলোমিটার এলাকা জুড়ে এরা বিস্তৃত। বাংলাদেশের ১৯৭৪ ও ২০১২ সালের বন্যপ্রাণী (সংরক্ষণ ও নিরাপত্তা) আইনে এ প্রজাতিটি সংরক্ষিত। জাপানি বটেরার সাথে এদের অস্বাভাবিক মিল, কেবল ডাক আলাদা।

## তথ্যসূত্র

বিষয়শ্রেণী:এশিয়ার পাখি
বিষয়শ্রেণী:পাকিস্তানের পাখি
বিষয়শ্রেণী:বাংলাদেশের পাখি
বিষয়শ্রেণী:চীনের পাখি
বিষয়শ্রেণী:ভারতের পাখি
বিষয়শ্রেণী:পোষা পাখি
বিষয়শ্রেণী:১৭৫৮-এ বর্ণিত পাখি
বিষয়শ্রেণী:বিষাক্ত পাখি
বিষয়শ্রেণী:ইউরেশিয়ার পাখি
বিষয়শ্রেণী:আফ্রিকার পাখি
বিষয়শ্রেণী:কার্ল লিনিয়াস কর্তৃক নামকরণকৃত প্রাণীর ট্যাক্সা
জাতীয় সংসদের স্পিকারদের তালিকা

বাংলাদেশের জাতীয় সংসদের স্পিকার ও ডেপুটি স্পিকারদের তালিকা নিম্নে দেয়া হলো :-
; রাজনৈতিক দল




## তথ্যসূত্র

* উৎস 
* ডেপুটি স্পিকার 

বিষয়শ্রেণী:বাংলাদেশের রাজনীতি
বিষয়শ্রেণী:আইনসভার স্পিকারদের তালিকা
বিষয়শ্রেণী:বাংলাদেশের রাজনৈতিক পদাধিকারীদের তালিকা
বিষয়শ্রেণী:জাতীয় সংসদের স্পিকার
নরকের দরজা

thumb|২০১০ এর এক রাতের দৃশ্য
**নরকের দরজা** (, *জ্যাহেন্‌নেম্‌ দের্‌ওয়েজেসি*,  "জাহান্নামের দরজা") তুর্কমেনিস্তানের দরওয়াজা শহরের একটি প্রাকৃতিক গ্যাসক্ষেত্র। দীর্ঘদিন ধরে অগ্নিমুখটি অনবরত জ্বলছে বলে একে নরকের দরজা বলা হয়। কারাকুম মরুভূমিতে অবস্থিত অগ্নিমুখটির ব্যাস  ও গর্ত  দীর্ঘ। ভূতত্ত্ববিদগণ মিথেন গ্যাসের বিস্তার প্রতিরোধ করার জন্য জ্বলামুখটিতে আগুন লাগিয়ে দিয়েছিলেন এবং এটি ১৯৭১ সাল থেকে ক্রমাগত জ্বলছে।

অগ্নিমুখটি দেখতে প্রতিবছরই পর্যটকরা দরওয়াজা শহরে আসেন। ২০০৯ সাল থেকে এখন পর্যন্ত ৫০ হাজার পর্যটক স্থানটি পরিদর্শন করেছেন। গ্যাসক্ষেত্রেটি ৫৩৫০ বর্গমিটার স্থান পরিবেষ্ঠিত এবং আশেপাশের স্থানও বন্য মরুভূমি ক্যাম্পিং-এর জন্য বিখ্যাত।

## ইতিহাস
এটি কোন প্রাকৃতিক গর্ত নয়। ১৯৭১ সালে তৎকালীন সোভিয়েত ইউনিয়নে প্রাকৃতিক গ্যাসসমৃদ্ধ দারউয়িজি এলাকায় অনুসন্ধানের সময় ক্ষেত্রটি আবিষ্কার করে। প্রথমে তারা মনে করেছিল এটি একটি তেল ক্ষেত্র তাই ড্রিলিং মেশিন দিয়ে তেল উত্তোলনের জন্য সেখানে ক্যাম্প স্থাপন করে। কিন্তু পরে তারা সেখান থেকে বিষাক্ত গ্যাস বের হতে দেখে।

গ্যাস অনুসন্ধানের সময় অনুসন্ধানকারীরা গ্যাসবহুল গুহার মধ্যে মৃদু স্পর্শ করলে দুর্ঘটনাক্রমে মাটি ধসে পুরো ড্রিলিং রিগসহ পড়ে যায়। যদিও এই দুর্ঘটনায় কেউ হতাহত হয়নি। প্রাথমিকভাবে গবেষণা করে বিষাক্ত মিথেন গ্যাসের ব্যাপারে গবেষকরা নিশ্চিত হন। পরিবেশে বিষাক্ত গ্যাস প্রতিরোধ করার জন্য ভূতত্ত্ববিদরা তখন গ্যাস উদ্গিরণ মুখটি জ্বালিয়ে রাখার সিদ্ধান্ত নেন। তাদের ধারণা ছিল এখানে সীমীত পরিমাণ গ্যাস থাকতে পারে। কিন্তু তাদের ধারণা ভুল প্রমাণ করে এটি ১৯৭১ সাল থেকে অনবরত জ্বলছে।

## ভবিষ্যত গ্যাসের উত্তোলনের উপর প্রভাব
২০১০ সালের এপ্রিলে তুর্কমেনিস্তানের রাষ্ট্রপতি গ্যাসক্ষেত্রটি পরিদর্শন করে এটি বন্ধের কথা বলেন। তিনি বলেন তা না হলে ওই এলাকার অন্যান্য প্রাকৃতিক গ্যাস উত্তোলনের উপর এর প্রভাব পড়তে পারে। বর্তমানে তুর্কমেনিস্তান তার প্রাকৃতিক গ্যাস উত্তোলন বৃদ্ধি করার পরিকল্পনা করছে। বর্তমান ৭৫ মিলিয়ন কিউবিক মিটার থেকে গ্যাস উত্তোলন করে ভারত, রাশিয়া, চীন, ইরান ও পশ্চিম ইউরোপে পরবর্তী ২০ বছর তারা রপ্তানি করার চিন্তা করছে।

## তথ্যসূত্র

## বহিঃসংযোগ

বিষয়শ্রেণী:আহল অঞ্চল
বিষয়শ্রেণী:তুর্কমেনিস্তানে শক্তি
বিষয়শ্রেণী:তুর্কমেনিস্তানের প্রাকৃতিক গ্যাসক্ষেত্র
বিষয়শ্রেণী:অবিরাম প্রাকৃতিক অগ্নিকাণ্ড
বিষয়শ্রেণী:নিম্নচাপ
বিষয়শ্রেণী:সোভিয়েত ইউনিয়নের প্রাকৃতিক গ্যাসক্ষেত্র
বিষয়শ্রেণী:অবনমিত ভূমি
সাইরেন

গ্রিক পুরাণ মতে, **সাইরেন বা মহাসমুদ্রের মৎস্যকন্যা** হলো খুব বিপদজ্জনক এবং সুন্দরী গায়িকা যারা তাদের দ্বীপের পাশ দিয়ে অতিক্রান্ত জাহাজের যাত্রীদের সুরের মায়াজাল সৃষ্টির মাধ্যমে মৃত্যুর দিকে আকর্ষণ করত। পুরাণ অনুসারে, তাদের গানের গলা এতই চমৎকার ছিল যে সেই গান নাবিকদের কানে পৌঁছালে নাবিকরা সেই দ্বীপের দিকেই ধাবমান হতো এবং সেই জাহাজ চূর্ণ-বিচূর্ণ হয়ে সবাই মৃত্যুবরণ করত।

বিভিন্ন সূত্রে সাইরেনদেরকে নদী দেবতা একিলেপাসের কন্যা বলা হয়েছে। হোমারের ওডিসিতে সাইরেনদের ঊর্ধ্বাংশ মানবী এবং নিম্নাংশ পাখির মতো দেখতে বলা হয়েছে। কিন্তু অন্যান্য সূত্রে সাইরেনদের দেহের ঊর্ধ্বাংশ মানবী এবং নিম্নাংশ মাছের মতো বলে জানা যায়। সাইরেনরা সাইরেনিয়া নামক একটি দ্বীপে বাস করত।

বিভিন্ন মত থেকে জানা যায়, সাইরেনরা সংখ্যায় ছিল দুই থেকে পাঁচ জন কিন্তু হোমার ওডিসিতে সাইরেনদের জন্ম সম্পর্কে কিছু লিখেননি তবে তিনি সাইরেনদের সংখ্যা দুইজন বলে উল্লেখ করেন। পরে আরো অনেক লেখক সাইরেনদের সংখ্যা তিন জন বলে উল্লেখ করেন। তারা হলেন, পেসিনো, আগলোপি ও থেলজিওপিয়া। তারপর আরো অনেকে থেলজিওপিয়া/থেলজিওনি/থেলজিওপি, থেলেকটেরিয়া, মোলপি, হাইমারোপি, আগলাওফোনোস/আগলাওপি/আগলাওফিমি, পিজিনই/পিজিথই, পার্থেনোপি, লাইজেইয়া, লিউকোসিয়া, রেডনি ও টেলিস নামগুলো বলেন।

## গ্রন্থ
* Harrison, Jane Ellen (1922) (3rd ed.) *Prolegomena to the Study of Greek Religion.* London: C.J. Clay and Sons.
* Homer, *The Odyssey*
* Lemprière, John (1827) (6th ed.). *A Classical Dictionary;....* New York: Evert Duyckinck, Collins & Co., Collins & Hannay, G. & C. Carvill, and O. A. Roorbach.

## অরো পড়ুন
* Siegfried de Rachewiltz, *De Sirenibus: An Inquiry into Sirens from Homer to Shakespeare*, 1987: chs: "Some notes on posthomeric sirens; Christian sirens; Boccaccio's siren and her legacy; The Sirens' mirror; The siren as emblem the emblem as siren; Shakespeare's siren tears; brief survey of siren scholarship; the siren in folklore; bibliography"

## বহিঃসংযোগ

* Theoi Project, Seirenes the Sirens in classical literature and art
* The Suda (Byzantine Encyclopedia) on the Sirens
* A Mythological Reference by G. Rodney Avant

## তথ্যসূত্র

বিষয়শ্রেণী:গ্রিক পৌরাণিক জীব
বিষয়শ্রেণী:গ্রিক পুরাণের চরিত্র
বিষয়শ্রেণী:কিংবদন্তি পাখি
বিষয়শ্রেণী:নারী কিংবদন্তি প্রাণী
বিষয়শ্রেণী:গ্রিক পুরাণে নারী
বিষয়শ্রেণী:অলৌকিক কিংবদন্তি
ক্লাইভ গ্রেঞ্জার

**ক্লাইভ উইলিয়াম জন গ্রেঞ্জার** একজন ব্রিটিশ অর্থনীতিবিদ। তিনি ২০০৩ সালে অর্থনীতিতে নোবেল পুরস্কার লাভ করেন।

## জীবনী
গ্রেঞ্জার ১৯৩৪ সালে জন্মগ্রহণ করেন। তিনি নটিংহ্যাম বিশ্ববিদ্যালয় থেকে ১৯৫৫ সালে গণিতে বিএ ডিগ্রি অর্জন করেন। ১৯৫৬ সালে তিনি এই বিশ্ববিদ্যালয়ের পরিসংখ্যান বিভাগে জুনিয়র প্রভাষক হিসেবে যোগ দেন।

## তথ্যসূত্র

বিষয়শ্রেণী:নোবেল বিজয়ী অর্থনীতিবিদ
বিষয়শ্রেণী:১৯৩৪-এ জন্ম
বিষয়শ্রেণী:২০০৯-এ মৃত্যু
বিষয়শ্রেণী:ইংরেজ অর্থনীতিবিদ
বিষয়শ্রেণী:ক্যালিফোর্নিয়া বিশ্ববিদ্যালয়, সান ডিয়েগোর শিক্ষক
বিষয়শ্রেণী:নটিংহ্যাম বিশ্ববিদ্যালয়ের প্রাক্তন শিক্ষার্থী
বিষয়শ্রেণী:মার্কিন যুক্তরাষ্ট্রে ব্রিটিশ প্রবাসী
বিষয়শ্রেণী:ব্রিটিশ নোবেল বিজয়ী
বিষয়শ্রেণী:নাইটস ব্যাচেলর
বিষয়শ্রেণী:২০শ শতাব্দীর ব্রিটিশ অর্থনীতিবিদ
ইউনিভার্সিটি অব সায়েন্স অ্যান্ড টেকনোলজি চিটাগাং

থাম্ব|বিশ্ববিদ্যালয়টির প্রবেশদ্বার

**ইউনিভার্সিটি অব সায়েন্স অ্যান্ড টেকনোলজি চিটাগাং** বা **বিজ্ঞান ও প্রযুক্তি বিশ্ববিদ্যালয় চট্টগ্রাম** (সংক্ষেপে: *ইউএসটিসি*) হচ্ছে একটি বাংলাদেশি বেসরকারি বিশ্ববিদ্যালয়। বিশ্ববিদ্যালয়টি ব্যক্তিগত অনুদানের মাধ্যমে ১৯৮৯ সালের ১৩ মে প্রতিষ্ঠিত হয়। প্রথমদিকে এটি প্রায়োগিক স্বাস্থ্য বিজ্ঞান ইনস্টিটিউট হিসাবে কাজ করে; পরবর্তীতে ১৯৯২ সালে এটি পূর্ণাঙ্গ বিশ্বিদ্যালয়ে রূপান্তরিত হয়।

## উপাচার্য

নিম্নোক্ত ব্যক্তিবর্গ বিজ্ঞান ও প্রযুক্তি বিশ্ববিদ্যালয় চট্টগ্রামের উপাচার্য হিসেবে দায়িত্ব পালন করেন:

* প্রভাত চন্দ্র বড়ুয়া (২০১৪ - ২০১৮)
* মোহাম্মদ জাহাঙ্গীর আলম (২০১৯ - বর্তমান)

## শিক্ষা কার্যক্রম
* বিজ্ঞান, ইঞ্জিনিয়ারিং ও প্রযুক্তি অনুষদ
* চিকিৎসা অনুষদ
* মৌলিক মেডিকেল ও ফার্মাসিউটিকেল বিজ্ঞান অনুষদ
* ব্যবসায় প্রশাসন অনুষদ
* সামাজিক বিজ্ঞান ও মানবিক অনুষদ
* ইংরেজি শিক্ষা অনুষদ
* প্রাণরসায়ন ও জীবপ্রযুক্তিবিদ্যা অনুষদ

## কেন্দ্রীয় গ্রন্থাগার
ইউএসটিসিতে আছে ৬ তলা গ্রন্থাগার ভবন। গ্রন্থাগারটিতে ৩টি শাখা আছে যাতে একসাথে ১৫০জন পাঠক পড়তে পারেন। ইউএসটিসি এর সংগ্রহ খুব সমৃদ্ধ। যথা-
* বই ৬৭৯১ +
* জার্নাল ৫২২১ +
* বই ব্রিটিশ কাউন্সিল দ্বারা দীর্ঘমেয়াদী ঋণের মাধ্যমে সরবরাহ করা হয়েছে, চট্টগ্রাম ৫০ কপি নবায়নযোগ্য।
* অডিও ও ভিডিও ক্যাসেট ১০০ +
* রেফারেন্স উৎস ১৯০ +

## আবাসন
বিশ্ববিদ্যালয়টিতে ছাত্রীদের জন্য গুলমেহের নামে একটি হল রয়েছে। এটি বিদেশী ও দূর থেকে আগত ছাত্রীদের আবাসন সমস্যার সমাধান করে। ছাত্রদের জন্য রয়েছে সায়েদুর রহমান আন্তর্জাতিক হল। ইন্টার্নি করুয়াদের জন্য আলাদা হোস্টেল রয়েছে।

## শিক্ষক ও শিক্ষার্থী

থাম্ব|এসি বিল্ডিং ও কেন্দ্রীয় গ্রন্থাগার|একাডেমিক ব্লক (বামে) এবং কেন্দ্রীয় গ্রন্থাগার (ডানে), পুরাতন হাসপাতাল ভবন

১৯৮৯ এ ইউএসটিসি শুরুর সময় মাত্র দুইজন অধ্যাপক ও নয়জন প্রভাষক ছিলেন। কিন্তু এখন পূর্ণসময় পাঠদানকারী শিক্ষকের সংখ্যা ১৪৮জন। ইউএসটিসিতে ৫হাজার শিক্ষার্থী আছেন। তার মধ্যে ৮৫%বিদেশী যারা ভারত (প্রধানত কাশ্মীর, আসাম ও মনিপুর), নেপাল, মালয়েশিয়া, শ্রীলঙ্কা, ভুটান, জর্দান, যুক্তরাষ্ট্র, মালদ্বীপ (অল্পসংখ্যক) এবং ফিলিস্তিন থেকে এসেছেন। শিক্ষক-শিক্ষার্থীর গড় অনুপাত ১:২০।

## মিলনায়তন
ইউএসটিসির অন্যতম অদ্বিতীয় সুবিধা হচ্ছে এর মিলনায়তন কক্ষটি। কক্ষটি সম্পূর্ণ শীতাতপনিয়ন্ত্রিত এবং এর ধারণক্ষমতা ১হাজার জন। এখানে ১হাজার দর্শক ধারণক্ষমতার একটি গ্যালারিও আছে। মিলনায়তনটি সাধারণত সাংস্কৃতিক অনুষ্ঠান, কনফারেন্স ও সেমিনারের জন্য ব্যবহৃত হয়।

## সহশিক্ষা কার্যক্রম
বিশ্ববিদ্যালয়টি শিক্ষার্থীদের জন্য সহশিক্ষা কার্যক্রমের আয়োজন করে থাকে যেমন- খেলাধুলা, বিতর্ক, আলোচনা ও সাংস্কৃতিক অনুষ্ঠান। সকল সহশিক্ষা কার্যক্রম "স্টুডেন্ট ওয়েলফেয়ার কাউন্সিল অভ ইউএসটিসি" দ্বারা আয়োজিত হয়।

## তথ্যসূত্র

## বহিঃসংযোগ
* 

বিষয়শ্রেণী:১৯৮৯-এ বাংলাদেশে প্রতিষ্ঠিত
বিষয়শ্রেণী:১৯৮৯-এ প্রতিষ্ঠিত শিক্ষাপ্রতিষ্ঠান
বিষয়শ্রেণী:বাংলাদেশের বেসরকারি বিশ্ববিদ্যালয়
বিষয়শ্রেণী:চট্টগ্রামের বিশ্ববিদ্যালয় ও মহাবিদ্যালয়
বিষয়শ্রেণী:চট্টগ্রাম জেলার বিশ্ববিদ্যালয়
বিষয়শ্রেণী:বাংলাদেশের মেডিকেল বিশ্ববিদ্যালয়
এটিআই টেকনোলজিস

**এটিআই টেকনোলজিস** কানাডার অন্টারিও ভিত্তিক একটি সেমিকন্ডাক্টর প্রযুক্তি কর্পোরেশন যেটি গ্রাফিক্স প্রসেসিং ইউনিট এবং চিপসেট নির্মাণ করে। ১৯৮৫ সালে অ্যারে টেকনোলজিস ইন্ডাস্ট্রি নামে এই প্রতিষ্ঠানটি যাত্রা শুরু করে। ২০০৬ সালে অ্যাডভান্সড মাইক্রো ডিভাইসেস এটিআই টেকনোলজিসকে কিনে নেয়।

## তথ্যসূত্র

বিষয়শ্রেণী:১৯৮৫-এ প্রতিষ্ঠিত কোম্পানি
বিষয়শ্রেণী:প্রযুক্তি কোম্পানি
বিষয়শ্রেণী:গ্রাফিক্স হার্ডওয়্যার কোম্পানি
আরউইন মার্ক জ্যাকবস

**আরউইন মার্ক জ্যাকবস** একজন তড়িৎ প্রকৌশলী। তিনি কোয়ালকমের সহ-প্রতিষ্ঠাতা এবং সাবেক চেয়ারম্যান।

## জীবনী
জ্যাকবস ১৯৫৬ সালে কর্নেল বিশ্ববিদ্যালয় থেকে তড়িৎ প্রকৌশলে ব্যাচেলর অব সায়েন্স ডিগ্রি অর্জন করেন। তিনি ম্যাসাচুসেট্‌স ইনস্টিটিউট অফ টেকনোলজির তড়িৎ প্রকৌশল এবং থেকে ১৯৫৭ সালে মাস্টার অব সায়েন্স এবং ১৯৫৯ সালে ডক্টর অব সায়েন্স ডিগ্রি অর্জন করেন। তিনি ১৯৫৯ থেকে ১৯৬৬ সাল পর্যন্ত ম্যাসাচুসেট্‌স ইনস্টিটিউট অফ টেকনোলজিতে তড়িৎ প্রকৌশলের সহকারী ও সহযোগী অধ্যাপক হিসেবে কর্মরত ছিলেন। ১৯৬৬ থেকে ১৯৭২ সাল পর্যন্ত ইউনিভার্সিটি অব ক্যালিফোর্নিয়া, সান ডিয়েগোর কম্পিউটার বিজ্ঞান ও প্রকৌশল বিভাগের অধ্যাপক পদে কর্মরত ছিলেন। তিনি ১৯৬৫ সালে প্রকাশিত Principles of Communication Engineering নামে একটি বইয়ের সহ-রচয়িতা। তিনি ১৯৬৮ সালে অ্যান্ড্রু ভিটারবির সাথে লিঙ্কাবিট কর্পোরেশন প্রতিষ্ঠা করেন। জ্যাকবস ন্যাশনাল অ্যাকডেমি অব ইঞ্জিনিয়ারিং এর একজন সদস্য এবং ইনস্টিটিউট অফ ইলেকট্রিক্যাল অ্যান্ড ইলেকট্রনিক্স ইঞ্জিনিয়ার্স এর একজন ফেলো।

## পুরস্কার ও সম্মাননা
কোড ডিভিশন মাল্টিপ্‌ল অ্যাক্‌সেস আবিষ্কারের জন্য জ্যাকবস ১৯৯৪ সালে ন্যাশনাল মেডেল অব টেকনোলজি অ্যান্ড ইনোভেশন লাভ করেন।

## জনসেবা
জ্যাকবস ম্যাসাচুসেট্‌স ইনস্টিটিউট অফ টেকনোলজির পোস্টগ্র্যাজুয়েট ডিগ্রি স্কুলে ৩১ মিলিয়ন ডলার দান করেন। তিনি ইউনিভার্সিটি অব ক্যালিফোর্নিয়া, সান ডিয়েগোতে ১৫ মিলিয়ন ও ১১০ মিলিয়ন ডলার দান করেন।

## তথ্যসূত্র

বিষয়শ্রেণী:কর্নেল বিশ্ববিদ্যালয়ের প্রাক্তন শিক্ষার্থী
বিষয়শ্রেণী:ম্যাসাচুসেটস ইনস্টিটিউট অব টেকনোলজির প্রাক্তন শিক্ষার্থী
বিষয়শ্রেণী:ম্যাসাচুসেট্‌স ইনস্টিটিউট অব টেকনোলজির শিক্ষক
বিষয়শ্রেণী:জীবিত ব্যক্তি
বিষয়শ্রেণী:১৯৩৩-এ জন্ম
বিষয়শ্রেণী:ন্যাশনাল মেডেল অব টেকনোলজি অ্যান্ড ইনোভেশন বিজয়ী
বিষয়শ্রেণী:আইইইই মেডেল অব অনার বিজয়ী
বিষয়শ্রেণী:মার্কনি প্রাইজ বিজয়ী
বিষয়শ্রেণী:ইনস্টিটিউট অব ইলেকট্রিক্যাল অ্যান্ড ইলেকট্রনিক্স ইঞ্জিনিয়ার্সের সভ্য
বিষয়শ্রেণী:মার্কিন জনহিতৈষী
বিষয়শ্রেণী:মার্কিন শতকোটিপতি
বিষয়শ্রেণী:২১শ শতাব্দীর জনহিতৈষী
বিষয়শ্রেণী:ক্যালিফোর্নিয়া বিশ্ববিদ্যালয়, সান ডিয়েগোর শিক্ষক
বিষয়শ্রেণী:২১শ শতাব্দীর মার্কিন ইহুদি
বিষয়শ্রেণী:কর্নেল ইউনিভার্সিটি কলেজ অফ ইঞ্জিনিয়ারিংয়ের প্রাক্তন শিক্ষার্থী
বিষয়শ্রেণী:মার্কিন ফিলোসফিক্যাল সোসাইটির সদস্য
বিষয়শ্রেণী:২১শ শতাব্দীর মার্কিন জনহিতৈষী
লস্করে ঝংভি

**লস্কর-ই-জাংভি** (; হক নওয়াজ জাংভির সৈন্য) প্রচণ্ডভাবে শিয়া মুসলমানবিরোধী সন্ত্রাসী সংগঠন। পাকিস্তানে সাম্প্রদায়িক দাঙ্গায় জড়িত থাকার দায়ে লস্কর-ই-জাংভিকে ২০০১ সালে নিষিদ্ধ করা হয়। আল কায়েদা ও তালেবানের সঙ্গে জড়িত পাঞ্জাবি জাতিগোষ্ঠীর লোক নিয়ে লস্কর-ই-জাংভি গঠিত হয়েছে।

## হামলার বিবরণ
* ১৬ ফেব্রুয়ারি এ গোষ্ঠী বেলুচিস্তানের রাজধানী কোয়েটায় শিয়া সম্প্রদায়ের ওপর ভয়াবহ বোমা হামলা চালায়। এতে নারী ও শিশুসহ ৯০ জনের বেশি নিহত এবং অন্তত ২০০ ব্যক্তি আহত হয়। এর আগে গত ১০ জানুয়ারি কোয়েটায় অন্য এক হামলায় অন্তত ৯০ জন নিহত হয়।
* ২০০৯ সালে পাকিস্তান সফররত শ্রীলংকার জাতীয় ক্রিকেট দলের ওপর হামলার সঙ্গেও লস্কর-ই জাংভি জড়িত ছিল।
## আরও দেখুন
* দেওবন্দি সংগঠনের তালিকা

## তথ্যসূত্র

## বহিঃসংযোগ
* U.S. Department of State:Designation of Lashkar I Jhangvi as a Foreign Terrorist Organization, 2003
* U.S Treasury Department:Treasury Department Statement Regarding the Designation of Lashkar i Jhangvi, 2003, downloaded from Google cache, 29 September 2005
* People's Daily: "Explosion in Islamabad Kills Four, Wounds 40"

*An early version of this article was adapted from the public domain U.S. federal government sources.*

বিষয়শ্রেণী:১৯৯৬-এ পাকিস্তানে প্রতিষ্ঠিত
বিষয়শ্রেণী:শিয়াবাদ বিরোধী
বিষয়শ্রেণী:আফগানিস্তানের জিহাদি গোষ্ঠী
বিষয়শ্রেণী:পাকিস্তানের জিহাদি দল
বিষয়শ্রেণী:দেওবন্দি সংগঠন
বিষয়শ্রেণী:পাকিস্তান কর্তৃক সন্ত্রাসী হিসেবে চিহ্নিত সংগঠন
বিষয়শ্রেণী:শিয়াবিদ্বেষ
বিষয়শ্রেণী:আফগানিস্তানের জিহাদি দল
বিষয়শ্রেণী:যুক্তরাজ্য কর্তৃক সন্ত্রাসী হিসেবে চিহ্নিত সংগঠন
বিষয়শ্রেণী:এশিয়া ভিত্তিক সন্ত্রাসী হিসাবে চিহ্নিত সংগঠন
বিষয়শ্রেণী:মার্কিন যুক্তরাষ্ট্র কর্তৃক সন্ত্রাসী হিসেবে চিহ্নিত সংগঠন
বিষয়শ্রেণী:কানাডা কর্তৃক সন্ত্রাসী হিসেবে চিহ্নিত সংগঠন
কুইন্স স্পোর্টস ক্লাব

**কুইন্স স্পোর্টস ক্লাব** বুলাওয়াও, জিম্বাবুয়ের একটি বহুমুখী স্টেডিয়াম। এটি ক্রিকেট ম্যাচের জন্য বেশি ব্যবহৃত হয়। স্টেডিয়ামের ধারণক্ষমতা প্রায় ১৩,০০০।

কুইন্স স্পোর্টস ক্লাব জিম্বাবুয়ের দ্বিতীয় মাঠ এবং প্রথমটি হচ্ছে হারারে স্পোর্টস ক্লাব। এটি শহরের কেন্দ্রের কাছাকাছি এবং দর্শকদের আলোছায়া দিতে যা গাছ দ্বারা বেষ্টিত একটি আন্তর্জাতিক স্টেডিয়াম। জিম্বাবুয়ের তৃতীয় টেস্ট মাঠ হিসেবে ১৯৯৪ সালে কুইন্স স্পোর্টস ক্লাবের অভিষেক ঘটে।

## তথ্যসূত্র

* 

## বহিঃসংযোগ
* ক্রিকইনফো

বিষয়শ্রেণী:জিম্বাবুয়ের ক্রিকেট মাঠ
বিষয়শ্রেণী:২০০৩ ক্রিকেট বিশ্বকাপ
বিষয়শ্রেণী:জিম্বাবুয়ের টেস্ট ক্রিকেট মাঠ
বিষয়শ্রেণী:২০০৩ ক্রিকেট বিশ্বকাপের স্টেডিয়াম
ভূমি জরিপ

**ভূমি জরিপ** হচ্ছে এমন এক কৌশল, পেশা, বিজ্ঞান যা নির্দিষ্টভাবে স্থানসমূহের ভূগোলক বা ত্রিমাত্রিক অবস্থানের পারস্পারিক দূরত্ব এবং কোণ নির্ণয় করতে পারে। এই বিন্দুসমূহে সাধারণত পৃথিবীপৃষ্ঠের ওপর অবস্থিত এবং তারা অধিকাংশ সময় ভূমি সীমানা নির্ধারণ করে ব্যক্তিগত অথবা সরকারী পর্যায়ে। 
লক্ষ্য অর্জনের জন্য জরিপাকারীরা গণিত (জ্যামিতি এবং ত্রিকোণমিতি), পদার্থবিজ্ঞান, প্রকৌশল এবং আইন বিদ্যার সহায়তা নিয়ে থাকে।

## ইতিহাস
জরিপের ইতিহাস অনেক দীর্ঘ। এমনকি প্রাচীন মিসরীয় সভ্যতায় নীল নদের অতি প্লাবনের কারণে জমির সীমানা মুছে যাবার পর দড়ি দিয়ে সীমানা নির্ধারণের নথি পাওয়া গেছে।

## আরও দেখুন
*আলোকবর্ণমিতি
*মানচিত্রাঙ্কনবিদ্যা
## তথ্যসূত্র

বিষয়শ্রেণী:পুরকৌশল
বিষয়শ্রেণী:ভূগোল
বিষয়শ্রেণী:পরিমাপ পদ্ধতি
বিষয়শ্রেণী:ভূমি জরিপ
বিষয়শ্রেণী:প্রাচীন মিশরীয় প্রযুক্তি
বিষয়শ্রেণী:ভূমি ব্যবহার
অওকিগাহারা

থাম্ব|ডান|কওয়াডাই থেকে অওকিগাহারা ও সাইকো লেক (১৯৯৫)থাম্ব|ডান|অওকিগাহারা ২০০৮
**অওকিগাহারা**, জাপানের ফুজি পর্বতমালার উত্তর-পশ্চিমে অবস্থিত ৩৫ বর্গ কিলোমিটারের একটি জঙ্গল। এটি *সি অব ট্রিজ* অথবা *গাছের সমুদ্র* নামেও পরিচিত। কিছু অদ্ভুত পাথর এবং কোন প্রাণের অস্তিত্ব না থাকাতে সব সময় সুনসান নীরব এ বনটি পর্যটকদের আগ্রহের কেন্দ্রবিন্দু। জাপানি পুরান মতে, এ বনে প্রেতাত্মারা ঘুরে বেড়ায় এবং এটি আত্মহত্যা করার জায়গা হিসেবে বিবেচিত। এই বন থেকে প্রতি বছর একশত এর বেশি মৃতদেহ উদ্ধার করা হয়।

## ভূগোল
বনের মেঝে প্রাথমিক আগ্নেয়শিলা দ্বারা গঠিত। হস্তনির্মিত বিভিন্ন যন্ত্রপাতি যেমন- শাবল, খন্তি ইত্যাদি দিয়ে বনের মেঝেতে গর্ত করা খুবই কঠিন। এছাড়া বনের ভেতর স্থানীয় স্বেচ্ছাসেবকদের দ্বারা নির্মিত কিছু মেঠো পথ আছে যেগুলোর মাধ্যমে আধা-নিয়মিতভাবে মৃতদেহ সংগ্রহ করা হয়। সাম্প্রতিক বছরগুলোতে পর্যটক ও অন্যন্য ভ্রমণকারীরা তাদের যাওয়ার পথে প্লাস্টিকের এক ধরনের টেপ ব্যবহার করে তাদের চিহ্ন রেখে যায় যাতে তারা পরবর্তীকালে পথ ভুলে না যায়। সরকারি লোকজন টেপের এই চিহ্ন মাঝে মাঝেই অপসারণ করে কিন্তু পর্যটকরা আবার লাগান। মূলত বনের প্রথম এক কিলোমিটারের মধ্যেই টেপের চিহ্ন বেশি দেখা যায়। তারপর ফুজি পর্বতমালার দিকে যতই গভীরে যাওয়া হয় বনের অবস্থা ততই আদিমযুগীয় মনে হয় ও মানুষের দেখা পাওয়া যায়না।

## আত্মহত্যা
বনটি জাপানিদের কাছে আত্মহত্যার সবচেয়ে জনপ্রিয় জায়গা এবং সারা পৃথিবীতে দ্বিতীয় । আত্মহত্যার জন্য আমেরিকার সান ফ্রন্সিসকোর গোল্ডেন ব্রিজ এর পর এর অবস্থান। হিসাবমতে প্রতিবছর এখানে গড়ে ১০০ জন মানুষ আত্মহত্যা করে।

১৯৫০ সাল থেকে এ পর্যন্ত ৫শ’র মতো জাপানি এখানে আত্মহত্যা করেছেন। কেবল ২০০২ সালেই ৭৮টি মৃতদেহ উদ্ধার করা হয় এখান থেকে যা ১৯৯৮ সালের উদ্ধার করা ৭৪ জন এর বেশি। ২০০৩ সালের দিকে আত্মহত্যার হার ১০০ এর বেশি হয়ে যায় এবং তার পর থেকে জাপানি সরকার আত্মহত্যার হার প্রকাশ করা বন্ধ করে দিয়েছে। ২০০৪ সালে ১০৮ জন লোক এখানে আত্মহত্যা করে, ২০১০ সালে ২৪৭ জন লোক আত্মহত্যার চেষ্টা করে যার মধ্যে ৫৪ জনকে মৃত উদ্ধার করা হয়। মার্চের সময় আত্মহত্যার হার বেরে যায়। ২০১১ সালের দিকে যারা আত্মহত্যা করেছে তাদের অধিকাংশ ফাঁসি অথবা বেশি পরিমাণে মাদক নিয়ে আত্মহত্যা করেছে।

১৯৭০ সালে পুলিশ, স্বেচ্ছাসেবক ও সাংবাদিকদের নিয়ে একটি দল গঠন করা হয়েছিল যাদের কাজ ছিল মৃতদেহগুলো খুঁজে বের করা এবং লোকজনকে আত্মহত্যায় অনুৎসাহিত করা। ১৯৬০ সালে সাইকো মাটসুমোটো নামক এক জাপানি লেখকের টাওয়ার অফ ওয়েবস নামে একটি উপন্যাস প্রকাশের পর থেকেই এখানে এসে আত্মাহত্যার প্রবণতা বেড়ে যায়। এই উপন্যাসের দুটি চরিত্র এই বনে এসে আত্মহত্যা করেছিল। এর পর থেকে জাপানিরা এই বনে এসে এই আশায় আত্মাহুতি দেয় যে তাদের সন্তানেরা পরবর্তীকালে ভালোভাবে চলতে পারবে।

## তথ্যসূত্র

## বহিঃসংযোগ

* VBS.TV video segment about the suicide patrol Vice (magazine)

বিষয়শ্রেণী:বনাঞ্চল
বিষয়শ্রেণী:আত্মহত্যা
বিষয়শ্রেণী:জাপানের ভূগোল
বিষয়শ্রেণী:জাপানের পর্যটন
বিষয়শ্রেণী:জাপানে আত্মহত্যা
আনা ফ্রাঙ্কের ডায়েরি

**আনা ফ্রাঙ্কের ডায়েরি** (**এক কিশোরীর ডায়েরি** নামেও পরিচিত) ওলন্দাজ ভাষায় আনা ফ্রাঙ্ক দ্বারা লিখিত একটি বই। বইটিতে আনা ফ্রাঙ্ক তার দিনলিপির বর্ণনা দিয়েছেন যখন জার্মান নাজি বাহিনীর নেদারলেন্ডস অভিযানের সময় তিনি ও তার পরিবার দুই বছর একটি বাড়িতে লুকিয়ে ছিলেন।

## ইতিহাস
জার্মান নাজি বাহিনী যখন নেদারলেন্ডস এ অভিযান চালায় তখন অ্যানা ও তার পরিবার একটি বাড়িতে লুকিয়ে থাকেন। অ্যানা তার এই লুকিয়ে থাকা দিনগুলোর বর্ণনা লেখা শুরু করে। অ্যানা ১৯৪২ সালে তার ১৩তম জন্মদিনে তার বাবার কাছ থেকে একটি লাল-সাদা চেক প্রিন্টের কাপড়ে মোড়ানো ছোট্ট লক লাগানো অটোগ্রাফ খাতা পান। এই খাতাতেই ১৯৪২ সালের ১২ জুন থেকে তিনি তার দৈনন্দিন জীবনের সাধারণ ঘটনা, কারো সংগে কথা না বলতে পারা, নেদারল্যান্ডের অধিবাসী ইহুদিদের জীবনযাপন, বিধিনিষেধ ও পরবর্তীকালে অ্যানা নিজের অনুভূতি, বিশ্বাস ইত্যাদি সম্পর্কে লিখেছেন। অ্যানা ডায়রিটিকে কিটি বলে সম্বোধন করতেন।

অ্যানা ১৯৪৪ সালের ১ আগস্ট পর্যন্ত লিখেছিলেন। তারপর ৪ আগস্ট তিনি সহ তার পরিবার নাজি বাহিনীর হাতে ধরা পরেন এবং সেখনেই ১৯৪৫ সালে টাইফাসে আক্রান্ত হয়ে মারা যান। তার মৃত্যুর পর মাইপ গিইস নামক এক ব্যক্তি ডায়রিটি উদ্ধার করেন এবং অ্যানার পিতা অটো ফ্রাংককে ডায়রিটি দেন। অটো ফ্রাংক তাদের পরিবারের একমাত্র জীবিত উদ্ধার হওয়া ব্যক্তি।

১৯৪৭ সালে আটো ফ্রাংক এর উদ্যোগে কনটাক্ট পাবলিসিং দ্বারা ওলন্দাজ ভাষায় হেট একটেরহাইস শিরোনামে ডায়রিটি প্রথম বই আকারে বের হয়। প্রকাশ এর পর থেকেই এটি সমালোচকদের দৃষ্টি আকর্ষণ করে। পরবর্তীতে ১৯৫২ সালে ইংরেজি ভাষায় ডাবলডে ও কম্পানি দ্বারা *অ্যানা ফ্র্যাংক-দ্য ডায়েরি অফ আ ইয়াং গার্ল* শিরোনামে এর ইংরেজি সংস্করণ প্রকাশ হয়। বইটি *আনা ফ্রাঙ্কের ডায়েরি* শিরোনামে বাংলায় প্রকাশিত হয়। এখন পর্যন্ত বইটি ৬০টির ও বেশি ভাষায় অনুবাদ করা হয়েছে। বইটি বিংশ শতাব্দির জনপ্রিয় বইয়ের তালিকায় স্থান করে নিয়েছে।
এছাড়া বইটি অবলম্বনে অনেক নাটক ও চলচ্চিত্র নির্মিত হয়েছে।

## তথ্যসূত্র

বিষয়শ্রেণী:আনা ফ্রাঙ্ক
বিষয়শ্রেণী:মরণোত্তর প্রকাশিত বই
বিষয়শ্রেণী:ওলন্দাজ ভাষার বই
বিষয়শ্রেণী:১৯৪৭-এর বই
বিষয়শ্রেণী:ইহুদি সাহিত্য
বিষয়শ্রেণী:পাবলিক ডোমেইন বই
বিষয়শ্রেণী:বিবাচনকৃত বই